Behiek trenari nola | Ekonomia | Berria\nHaragi industria. Sektorea Euskal Herrian\nHarrituta agertu dira abeltzainak eta lehen sektoreko sindikatuak haragi ekoizpenari eta kontsumoari buruz NBEk zabaldutako mezuekin. Haserre ere bai, kasik. Ingurumena eta kalitatea zaindu arren, kanpo faktoreen eraginez gero eta estuago daudela diote.\nBetizu bat, Goizuetan, artxiboko argazkian. IDOIA ZABALETA / FOKU Tamaina handiagoan ikusi\nHodei Iruretagoiena - Iosu Alberdi - Aitor Biain -\nHarrituta. Halaxe daude abeltzainak NBEk haragi kontsumoaren eta ingurumenaren harira zabaldutako ondorio biribilekin. Eta haserre ere bai, kasik. Ohartarazpen larriak egin ditu NBEren Klima Aldaketari Buruzko Gobernu Arteko Taldeak joan den abuztuko txosten batean: elikagai ekoizpen intentsiboak eta Mendebaldeko herrietako elikadura moduak klima larrialdia areagotzen du. NBEren arabera, gainera, elikagai industriak eragiten ditu berotegi efektua areagotzen duten gas isurien laurdena. Ikerketa eta txostenetan, mezu bat zabaldu dute bereziki: haragi gutxiago jan behar litzateke —behikiak, batez ere—, eta produkzioan energia gutxiago erabili. Zehaztapenak behar dituzte ondorio horiek, ordea, Euskal Herrian abeltzaintzaren inguruan dabiltzanen iritziz.\nLeire Iraizoz Ultzaman (Nafarroa) dabil abeltzain haragitarako behiekin, eta harridura agertu du zabaldu diren mezuekin: «Animaliak beti egon izan dira. Ez dut ulertzen zergatik ez zaien plastikoei begiratzen, adibidez. Plastikoen erabilera askoz gehiago aldatu da: edariak, lehen, beirazko botiletan saltzen ziren. Autoekin berdin, etxe bakoitzean auto bat bazegoen asko zen; orain, pertsonako bat ikusten da ia».\nEuskal Herriko gutxieneko azterketa bat eginez gero, bestelakoa behar luke ikuspegiak Garikoitz Nazabalen ustez ere. Gaurko egoera politika jakin baten ondorio dela gogorarazi du Gipuzkoako EHNEko presidenteak: «Askok, edo batzuek behintzat, Euskal Herria plataforma logistiko moduan planteatu dute. Hemengo hegazkin zirkulazioa, kamioi eta autoena, trena... Eta behiak kutsatzen du? Adarra jotzen ari zarete? Hori da baserritarraren lehen ondorioa, baina jendeak ez du hori aztertzen».\nHeterogeneoa baita sektorearen egoera, EHNEkoak azaldu duenez: «Nahiz eta laneko sistemak antzekoak izan, ez da berdina ipar isurialdeko abeltzaintza edo hego isurialdekoa. Gehiago eragiten dute baldintzek: larreek, lurraldeak, bolumenak...». Araba, Bizkai eta Gipuzkoako datu bat eman du Enbako presidente Xabier Iraolak: 2017an, 4.300 behi esplotazio zeuden, baina horietatik 3.000 inguru hamar abelburutik beherakoak ziren. «NBEren txostenak ez ditu bereizten ekoizpen moduak, ustiatzeko lekuak, dimentsioak... Hamar burutik beherako esplotazio horiek, adibidez, lurrarekin askoz lotuago daude».\nPeio Kihilalt Axuria elkarteko lehendakari eta Herriko Haragia elkarteko kidearen esanetan, 600 laborari inguru dira Zuberoan, eta ia guztietan ardi eta behi hazkuntzak dituzte, nork bere etxaldean. «Hala ere, hirutik bi baino ez dira segida ziur izanen dutenak. Gazteak azkarki loturik badira etxaldeetara, askoz hobe, zeren bizitzeko maneran bada ezberdintasun handia nekazaritzan edo industrian, eta hori ez da erraza jasatea gazte batentzat», ohartarazi du. Baserria KM0 kooperatibako Jose Pablo Larreak ere aipatu du arrisku hori —300 bat baserri biltzen dituzte kooperatiban—: belaunaldi berrien erreleborik eza. «Askotan esaten da, baina hala da».\nNafarroan, oro har, handiagoak dira kopuruak, ziur aski lurraldearen beraren baldintzengatik. Haragitarako behien 675 esplotazio zeuden 2016an, 28.000 buru inguru; horietatik erdiak, piriniotar arrazakoak. Ardi kopurua dezente handiagoa da: 500.000 arkume hazten dituzte urtero, bertan hiltzeko nahiz kanpora bizirik saltzeko, Landa Garapeneko eta Ingurumeneko Departamentuko iturriek nabarmendu dutenez.\nNBEn, izen-abizenak falta\nNBEren txostenaren harira, Nafarroako Gobernuko iturriek diote argi daukatela ekoizpen ereduak aldatu behar direla, baina azaldu dute badirela urte batzuk nekazaritza politiketan klima larrialdia ere kontuan hartzen dutela. Gas emisioak murrizteko, hobekuntza teknikoen inguruko arau batzuen bidez kontrolatzen dituzte instalazioen diseinua, ganaduaren elikadura, biltegi teknikak... Hala, argi utzi dute abeltzaintza eredu estentsiboa defendatzen dutela —tokiko natur baliabideak kontuan hartzen dituena, ez soilik epe motzeko errentagarritasuna—, eta hori dela, hain zuzen, Nafarroan sustatzen dutena: «Bertako arrazen pisua handia da, gainera, eta erabat egokituta dago lurraldera, funtzio horiekin guztiekin: ekonomia eta enplegua sortzea, herrietan eta landa eremuan bizitza ahalbidetzea...».\nNazabalen hitzetan, testuingurua ematea falta zaio NBEri: «Esan izen-abizenekin: esan Hego Amerikan sojarekin eta bertako produktuekin gertatzen ari denaren erantzuleak nor diren, esan Europako Batasunak hau eta bestea egin duela, multinazional hauek ari direla horretan... Bestela, horrelako bonba bat botatzea gustu txarreko broma bat da». Bitartean, izan ere, gero eta liberalizatuago dago guztia, EHNEkoak gogora ekarri duenez, eta CETA, Mercosur eta gisako merkataritza akordioak sustatzen ari da EB.\nKihilalt ere kritiko da NBEk igorritakoaren gisako mezuekin: «Ez dakite nolakoa den gure hazkuntza modua, zein kalte eragiten dituen, eta moda orokorretan oinarritzen dira. Guk hazkuntza txikiak ditugu, eta gure behiek jaten dute inguruan aurkitzen dutena». Bi hazkuntza modu bereizi behar dira, Axuriako lehendakariaren hitzetan: industriala, eta etxaldeetakoa. «Gure larreetako behiek bazterrak garbi mantentzen laguntzen dute», nabarmendu du. Hazkuntzarik ezean, dena sasiak hartuko lukeela dio: «Guk ingurumenaren alde egiten dugu lan, errespetatzen baitugu biziki, eta apenas erabiltzen dugun produktu kimikorik. Uste dut gu garela ingurumenaren egiazko zaintzaileak».\n«Baserriak bere osotasunean begiratu behar dira: basoa kudeatzen du, oreka mantentzen laguntzen du», ohartarazi du Jose Pablo Larrea Baserria KM0 kooperatibako kideak. 300 baserri inguru biltzen ditu kooperatibak, eta Kihilalten bide beretik hitz egin du hark ere: «Sistema estentsiboa edo erdiestentsiboa erabiltzen dugu. Oso zaila egiten zait pentsatzea sistema estentsiboko abeltzaintzak kalte handiagoa egiten duela era intentsiboan hazten diren beste espezie batzuenak baino». Arbola bat babestu proiektua ere martxan du kooperatibak: urtero bi hektarea zuhaitz landatu asmo dituzte, ingurua mantentzeko baserritarren lanaren garrantzia erakusteko. Gasteizko Olarizun egingo dute ekitaldia, urriaren 27an.\nJarduera ekonomiko bat baino gehiago, «kultura bat» baita nekazaritza Kihilaltentzat: «Ingurua, bizimodua, lanbidea... Dena inguratua da gure sektorean, eta pentsatzen dut jendeek behar dutela hori ikusi eta sustengatu».\nNafarroako Gobernuak ere nabarmendu du, oro har, baliabideak ez agortzeko, eredu horretan sakondu eta «jasangarri» egitera jo behar litzatekeela. «Abeltzaintza estentsiboak ingurua zaintzen du, sute arriskua murriztu, eta lurraldearen euskarri sozial eta ekonomikoa da. Ezin da esan nekazaritzak eta abeltzaintzak kutsatu egiten dutela, karbono hartzaileak ere badira».\n«Zer elikadura modutara goazen, norberak bere mailan kontrolatzen du», ohartarazi du Iraolak. Politika globalek eta merkataritza itunek ere pisu handia dutela, alegia: «Mendebaldeko edo herrialde garatuetako elikadura eredua mundu osora zabaltzen bada, noski, izugarrizko ondorioak izango ditu. Eta elikagai industriaren bidez eta merkataritza itunekin ari bagara eredu hori Asian eta Afrikan zabaltzen, marketinaren bidez bonbardatzen, noski, haiek ere horra jo nahiko dute. Baina hori ez dute baserritarrek sustatzen». Tokiko kulturatik jan ordez, Europan bertan ere kontsumo «moda» berriak sustatzen direla azaldu du Enbakoak, kinoa adibide hartuta: «Orain, kinoa saltzen digute super-elikagai moduan, baina nutrizio balio bera dute dilistek. Eta hemen betidanik izan ditugu lekaleak».\nDatuek nahiko argi diote: behi eta txahal haragiaren kontsumoak behera egin du azken urteetan. Bai, behintzat, Mendebaldeko herrialdeetan. «Baina, noski, zerekin ari gara hori ordezkatzen?», galdetu du Iraolak: «Elikagai prozesatuekin. Ez gara ari jotzen barazkietara eta frutara; hori gehitzen ari da, baina ez bestea jaisten ari den beste. Itzalean agintzen dutenengandik dator arazoa». Larreak ere ez du uste beste leku batzuetan baino haragi gehiago jaten denik Euskal Herrian: «Nahiko orekatuak gara».\nIritzi bera du Nafarroako Landa Garapeneko eta Ingurumeneko Departamentuak: «Haragi gorriaren kontsumoa ezbaian jarri da, eta ezin dugu bat egin horrekin. Abusua txarra da, noski, denean bezala, baina nutrizionistek gomendatzen dute dieta orekatu bat ere, eta hor sartzen dira gure produktuak».\nJoera begetarianoek eta beganismoak ere eragin dutela azaldu du Iraizozek: «Eta sare sozialek eta albisteek ez dute asko laguntzen. Hedabideen eraginez gertatu da haragi kontsumoaren beherakada; oraintxe bertan, txekor haragia dute jopuntuan. Espekulatu egiten dute albisteekin». Etengabeko presaz bizitzeak ere eragin du jateko ohituretan: janari prestatua, unitate txikietan saltzea... Iraolak hor ere ikusten du «marketinaren bonbardaketa» bat: «Sukaldean aritzea denbora galtzea dela esaten digute. Askotan esaten dugu ez daukagula denborarik horretarako, baina, batez beste, bizpahiru ordu pasatzen ditugu pantaila baten aurrean, lantokitik kanpo».\nNazabalen ustez, sektoreak egokitu beharra du egoera berrietara, betiere, bertakoaren eta kalitatezkoaren alde eginez: «Gaitasuna badugu horretarako. Bestela, etxekalte arituko gara». EHNEkoak gogora ekarri du, ekoizle ez ezik, kontsumitzaile ere badirela: «Jaten dugunetik, noski, dena ez da gure etxean sortua. Baina badakit bertakoa erosiz gero herrigintza egiten dudala: ondoko baserritarrak edo dendariak bizitzen jarrai dezan, eta hango langileak ere izan dezan nire produktuak erosteko aukera. Kate bat da, eta hor, gizartearen eskutik joan behar dugu».\nPrezioak eta kanpo eragina\nBaserria KM0 kooperatiban nabaritu dituzte aldaketak kontsumo joeretan ere. Garai batean gehiago aritzen ziren harategiekin, baina orain supermerkatuetan ere ari dira bertako produktuak saltzen: «Formatuan, duela 30 urte, hemen inork ez zekien hanburgesa bat zer zen. Zatikatzen eta banatzen hasi ginenean, kalitatezko haragi pila bat aprobetxatu gabe geratzen zen. Erabakia izan zen eraldatzea eta kalitatezko produktuak egitea». Gaur egun, gourmet hanburgesak ere badira, eta prestatutako janaria ere egiten dute: «Jendeak azkar egin nahi du dena, eta, era horretan, lana errazten diozu».\nKanpotik datorren haragiak prezioetan duen eragina da abeltzainek nabarmendu duten traba handienetakoa. «Kiloa bost euroan saltzeko ahalegina egin dezakezu, baina zure haragiak egon behar du Aragoitik edo Kataluniatik datorrenaren ondoan», azaldu du Iraolak: «Hura lau euro eta erdian badator, hainbestean, baina hiru euroan badator... Edo Poloniatik eta Argentinatik badator haragi izoztua, bi euroan, herritarren parte batek poltsikoa astinduko du, baina beste batzuek ez. Kanpotik datorren gehiena baino garestiagoa da gure haragia, eta herritarren zati bat ez dago prest ordaintzeko».\nAEBetatik, Kanadatik edo Argentinatik datozen horietan, esaterako, gizentzeko orduan «dena libre» dela salatu du Nazabalek: «Behartzen gaituzte baldintza berberetan ari ez direnen liga berean jokatzera. Ez da bakarrik kostuak kontuan izatea, lehia hori ere hor dago». Kihilaltek ere antzera hitz egin du, eta nabarmendu du beste herrialde batzuetan ez direla betetzen eurei ezartzen dizkieten baldintza zorrotzak: «Gure araudia haiena ere izan behar da, bestela, ez gara sekula konkurrentzia libre batean izanen».\nAnimalien ongizaterako lege bat onartu zutenean arrautzekin aritzen den lagun bati gertatutakoa kontatu du Nazabalek, adibide modura: «Kaioletan eta instalazioetan inbertsioak egin behar izan zituzten, eta dirutza bat kostatu zitzaien. Sistema berriak jarri eta kaiola horiek saldu egin zituzten enpresa askok, Marokora. Baina gero, Marokoko arrautza horiek datoz hemengo merkatura. Ea jarri oilo horiek dauzkanaren tokian: zer ari zarete, adarra jotzen? Niri ari zarete eskatzen baldintza mordoa, eta gero askoz ere merkeagoa den produktu horrekin lehiatu behar dut? Ez da posible».\nKontrolatzen ez dituzten halako elementu asko daudela azaldu du Baserria KM0ko kide Larreak ere: «Adibidez, 2008an kapitalak zerealetan babestu ziren. Babesleku bat ikusi zuten dirua jartzeko, krisi ekonomikoaren aurrean. Eta, bat-batean, gure abereek jaten dituzten artoak, garagarrak-eta, %35 garestitu ziren».\nAna Rosa Imaz ere abeltzain dabil, Ataungo (Gipuzkoa) Igartzate baserrian. 30 bat behi ditu, piriniotar arrazakoak, eta bederatzi bat urte daramatza salmenta zuzenarekin, diru sarrera gehigarri bat lortzeko. «Dena egin behar da legearen barruan, eta gastuak dezentekoak dira», azaldu du Imazek. «Orain, gainera, ohartu gara jendeak ez duela tiratzen; zerrenda handirik ez daukagu. Alderantziz, kontsumoa pixkanaka beherantz doala esango nuke. Propaganda ere hala egiten dute eta!».\nBi nebek laguntzen diote Imazi, nahiz eta haiek erretiratuta dauden. Bestela, ezingo luke lan guztiarekin. Kontsumoaren beheranzko joera hori nabaritu arren, oraingoz «eusten» diotela esan du, baina baldintza zorrotzek ez dutela asko laguntzen. Zornotzara (Bizkaia) bidaltzen dituzte txahalak, hil eta saltzeko moduan prestatzeko. Adibide bat eman du Imazek baldintzen inguruan: «Lehengoan esan zidan Zornotzatik haragia ekartzen didanak: azti ibili, orain ezin omen da-eta etxean gorde. Normalean, egun batean ekartzen genuen haragia, hozkailuak-eta dauzkagunez, hurrengo egunean banatzeko. Orain, ezin omen da. Baina 19:00etan ekartzen badidate, ezingo naiz ba banatzera joan!».\nInorentzat ez da erraza, baina batzuentzat, ezinezkoa da salmenta zuzenaren apustua. Iraizozen hitzetan, ahalegin ekonomiko handia eskatzen du, eta, beraz, bitartekariengana jotzea besterik ez dute askok: «Abeltzainei hiru euroan erosten digute, eta harategian hamarrera saldu. Bitartekariek min egiten digute, baina salmenta zuzenerako baldintza asko bete behar dira».\nBatasunak eman dezake indarra, Larrearen hitzetan: «Behar duguna da kooperatiban antolatuta egotea. 300 baserritarrek batera lan egiteak aukera ematen digu aldaketei aurre egiteko. Batek bakarrik askoz zailago du».\nAzken urteetan, erakundeen politikak kontsumitzailearenganakoak izan dira nagusiki. Kalitate ziurtagiriak, labelak, sor-markak, etiketak... Nafarroako Gobernuko Landa Garapeneko eta Ingurumeneko Departamentuko iturriek gogorarazi dute 2010ean onartu zutela Nafarroan salmenta zuzenerako legea: «Hori da merkaturatze zirkuitu laburrak babestea. Horrela, karbono arrastoa askoz txikiagoa da banaketa handietako zirkuituek uzten dutena baino». Gainera, bertatik bertara, zorrotzago bete ditzakete erregulazio eta kontrol neurriak ere.\nKihilaltek dio gero eta gehiago nabari dutela zero kilometro politikaren mugimendu hori: «Familiek nahi dute kalitate oneko haragia gertukoentzat. Beraz, hor egin behar dugu bultza. Baditugu aukerak, jendeak badaki, eta gerturatu behar dugu. Zirkuitu labur bat egiten bada, uste dut baditugula aukerak prezioetan hainbesteko diferentziarik ez izateko». Nazabalek ere uste du sektoreak bat egiten duela politika horiekin, baina aipatu du prezioek eta merkatuaren eraginak «erre» izan dituztela sarri.\nIraolak azaldu duenez, «nolabait, merkatuaren parte bat bertako ekoizpenarentzat bahituta edukitzea» lortzen dute politika horiekin, nahiz eta konpetentzia estua izan: «Label haragia baduzu, zu agian ez zara lehiatzen Argentinatik datorren haragi izoztu batekin, baina bai, agian, Frantziatik datorren kalitatezko haragi batekin. Hark merkeago jartzen badu... Erakundeen programa horien bidez, jendeari esaten diozu: 'Hemen gaude'».\nAtzera begiratu du Nazabalek. Europako nekazaritza politika bateratua, II. Mundu Gerraren ondoren, beste helburu batzuekin hasi zela dio, ez sektorea erabat liberalizatzeko. «Uste dut konplexu asko dauzkagula Euskal Herrian: 'Zera, Europa...'. Ez. Europa neoliberala da. Eta politikak planteatzen ditu produktua merkantzia gisa tratatuz, eta askotan baserritarrak truke txanponak baino ez gara. Trukean, ez dakit zer lortuko duten: petrolioa...».\nKihilalten iritziz ere, laborantza izaten da nazioarteko merkataritzan «kaltetuena», beti. «Mozkinak bilatzen dira janariaren sektorean, baina hori baino gehiago da gure lanbidea. Behar da beste manera batean ikusi, zaindu eta babestu. Protekzionismo apur bat behar du ». Argi hitz egin du Imazek ere: «Goitik hasi beharko lirateke esku bat botatzen. Dena da exijentzia,eta bizirik irauteko ere gero eta okerrago gabiltza».\nGobernuak sarri mintzo dira sektorearen estrategikotasunaz, baina herri estrategia baterako «etxe barrutik» hasi behar dela dio Nazabalek: «Osakidetza, eskolak... Gutxien-gutxienez, hasi hortik. Kontsumitzaileei eskatzea ondo dago, baina ezin da ardura guztia haien gain utzi. Zeuk ere egin esaten duzuna».\n'Arbola bat babestu', hilaren 26an Gasteizen


ekaina | 2021 | UEMA - Udalerri Euskaldunen Mankomunitatea\nHasiera » 2021 » ekaina\n‘Bertatik Bertara’ kanpaina izan dute hizpide ETBko ‘Eztabaidan’ saioan\n2021(e)ko ekainak 25 Erantzunak desaktibatuta daude ‘Bertatik Bertara’ kanpaina izan dute hizpide ETBko ‘Eztabaidan’ saioan sarreran\nUEMAk abiarazitako ‘Bertatik Bertara’ kanpaina izan zuten hizpide atzo gauean ETBko ‘Eztabaidan’ saioan. Horrekin batera, Urola Kostako Udal Elkarteak UEMArekin elkarlanean landutako ‘Ongi etorri euskararen herrira!’ kanpainari ere eskaini zioten tartea Klaudio Landak aurkeztutako saioan. Bi kanpainek turismoan eta zerbitzu...\n2021(e)ko ekainak 24 Erantzunak desaktibatuta daude Astelehenean hasiko dira Udalerri Euskaldunetako Gazteen Topaketak sarreran\nIazko etenaren ostean, Zumaiatik Lekeitiorako bidea egingo dute aurten parte hartzaileek, ekainaren 28tik uztailaren 4ra. Udalerri euskaldunetako gazteak euskararen inguruan sentsibilizatzea, kontzientziatzea eta eragile aktibo bihurtzea da topaketen helburua. Horretarako, besteak beste, euskarari buruzko tailerrak emango dizkiete gazteei UEMAk eta...\n2021(e)ko ekainak 22 Erantzunak desaktibatuta daude UEMAren Berripapera (53. zenbakia, 2021eko ekaina) sarreran\nUEMAko kide diren 90 herrietan egun hauetan ari dira banatzen Udalerri Euskaldunen Mankomunitateak urtean bi aldiz paperean argitaratzen duen aldizkariaren zenbaki berria. UEMAko kide diren udaletako etxe guztietara banatzen da Berripapera, eta 115.000 aleko tirada du. 2021eko ekaineko zenbakia da...\n2021(e)ko ekainak 18 Erantzunak desaktibatuta daude Urrezko Bikain ziurtagiria lortu dute Legorretako eta Amezketako udalek sarreran\nIturria: Legorretako Udala. Euskararen presentzia, erabilera eta hizkuntza kudeaketa egokia aitortzeko Eusko Jaurlaritzak banatzen duen Bikain ziurtagiria lortu dute Legorretako eta Amezketako udalek. Ziurtagirien banaketa ekitaldia udazkenean egin ohi den arren, Eusko Jaurlaritzak udalei egun hauetan jakinarazi die ziurtagiria lortu...


EHNEk dei egiten du Altsasun, larunbatean, erraustegiaren aurka egingo den manifestazioan parte hartzera\nEHNEk honakoa adierazi nahi du FCC taldeko Cementos Portland Valderrivas enpresan Nafarroako Gobernuak ezarri nahi duen erraustegiari buruz:\nErrausketa hondakinak tratatzeko dagoen modurik kaltegarriena eta arriskutsuena da eta hala frogatzen dute hainbat ikerketek. Osasunarentzako kaltegarria izateaz gain inguruko errekurtso natural guztiak deuseztatzen ditu. Errausketak nekazaritza eta abeltzaintzan duen eragina erabatekoa da eta sekulako eragina du inguruko errekurtso naturaletan; bertan daude Urbasa nahiz Aitzkorri-Aratzeko natur parkeak edota Natura 2000 sarearen barne dagoen Entzia mendilerroa. Gogoan hartu behar da gainera Idiazabal Gazta Jatorri Izendapenaren erdigunean ezarriko dela erraustegia, honek dakartzan ondorio guztiekin.\nEHNEK dei egin nahi die lekuan lekuko Gobernu eta Aldundiei osasunari, ingurugiroari eta lehen sektoreari erabateko kaltea egiten dion proiektu hau gera dezaten. Azkenik, sindikatuak, berriz ere, 19:30etan Altsasuko Netto supermerkatutik irtengo den manifestazioan parte hartzeko deia luzatzen du.\nviagra canada reputablegel viagraviagra jelly onlinebest viagra price ukviagra on line in italiaviagra cialis levitraacquisto viagra in italia farmacobuy cialis online canadian pharmacylevitra per donnegeneric viagra online free shippingviagra acquistareviagra naturale ricetta medicabuy single viagrapurchase viagra lahorecialis vegetaleviagra nowviagra usotadalafil prezziconfronto levitra cialis viagracontroindicazioni levitrabuy viagra for womencialis generico indiaviagra naturale afrodisiaci naturaliviagra in thailandiaviagra tablets in maduraishops in london that sell viagraviagra price for menlevitra torrinomedicaviagra vendita liberacialis prezzo al pubblicoviagra naturale aglioviagra herbal supplementcialis sloveniamany pills viagraviagra erboristeriaviagra without prescriptions uklevitra per donneesperienze viagraviagra curativokamagra softeffetti indesiderati viagraefficacia levitraviagra tablets for women in chennaidosage of cialis 36 hoursildenafil per donnecialis prostatitemodalita uso viagralegal take viagra through customsviagra miglior prezzoviagra dosage proper


:: JOSÉ LUIS REBORDINOS ::\nJOSÉ LUIS REBORDINOS: Errenteria, 1961 • Donostiako Zinemaldiaren zuzendaria\nJosé Luis Rebordinos. Pedagogia Berezian lizentziatua. Donostia Kulturako Zinema Unitateko zuzendaria azkeneko 22 urteotan. Donostiako Fantasiazko eta Beldurrezko Zinema Asteko zuzendaria 21 urtez eta Giza Eskubideen Zinemaldiko zuzendaria 8 urtez. 2011ko urtarrilaren 1ean Donostia Zinemaldiko zuzendari izendatu aurretik, zuzendaritza batzordeko kide izan zen hamabost urtez.\nNosferatu liburu bilduma zuzendu du 22 urtez. Beste egile batzuekin batera, hainbat liburu idatzi ditu euskal zinemagileei buruz: Elias Querejeta, Montxo Armendariz, Antxon Eceiza, Julio Medem, Javier Aguirresarobe eta abar. Asiako zinemaz (“Shinya Tsukamoto, poeta y guerrillero del cinematógrafo”) edo beste zenbait gairi buruz ere (“El dolor, los nervios culturales del sufrimiento-Breve historia del cortometraje vasco”) idatzi du.\nJosé Luis Rebordinos egon zen Fas zineklubean 1999ko apirilaren 27an, Á la place du coeur (robert Guédiguian, 1998) pelikula aurkezteko eta 2013an, Fas zineklubeko 60. urteurrena burutu zuen Fear and Desire (Stanley Kubrick, 1953, 2157 emanaldia) pelikularekin.


Enpresaren profila - Ningbo Ruidafeng Electric Co., Ltd.\nNingbo Ruidafeng Electric Co., Ltd. Cixi hirian dago, Zhejiang probintzian. Yangtze ibaiaren deltako zirkulu ekonomikoaren hegoaldeko Shanghai, Hangzhou eta Ningboko urrezko triangelu ekonomikoaren erdigunea da Hangzhou badiaren inguruan. Ekipo elektrikoen diseinuan, ekoizpenean, salmentan eta zerbitzuan espezializatutako fabrikazio enpresa da.\nKonpainiaren produktu nagusiak honakoak dira: kaxa iragazgaitzak, plastikozko kaxa iragazgaitzak, aluminio galdatuko kaxa iragazgaitzak, etengailuak, metalezko kaxak, plastikozko tresna kutxak, aluminiozko kaxak, aluminiozko fundiziozko kutxak, aluminiozko profileko oskolak, biltegiratzeko kaxak, tresnen oskolak, elektronikoak kitak, etab., elektronikan, tresnerian, automatizazio industrialaren kontrolean, komunikazioetan, eraikuntzan eta bestelako arloetan erabiltzen diren produktu sorta zabalarekin; bezero berri eta zahar askori kalitate handiko eta kostu baxuko produktu elektrikoak eskaintzeko, produktuak mundu osoko 100 herrialde eta eskualde baino gehiagora esportatzen dira; Rui Dafeng-ek talentu tekniko sofistikatuak ditu eta kalitate handiko lan taldeak bezeroei saldu osteko zerbitzu integrala eskain diezaieke modu egokian.\nKualifikazio profesionala eta marka eraikitzea dira Rui Dafeng-en negozio helburuak. Kalitate bikaina eta prezio fidagarria dira Rui Dafeng-en kudeaketa printzipioa. Rui Dafeng-ek talentu, baliabide, sare, eskala eta esperientzia industria elektrikoaren abantaila eta eragin izugarriak ditu, eta lehiakortasun handia eta abantaila nagusiak dituen fabrikazio enpresa bihurtu da. Konpainiak kalitatearen, garapenaren eta zerbitzuaren bidez bizirauteko ahalegina egiten du eta beti betetzen ditu kontratuak betetzeko eta agindutakoa betetzeko printzipioa. Urteetan zehar, produktuen kalitatearen eta berrikuntzaren aldeko apustua egin dugu eta bezeroen beharrak asetzeko ahalegina egin dugu. "Osotasuna, kalitatea, berrikuntza eta irabazi-irabazi" balio korporatiboetan oinarrituta, zinez espero dugu zurekin lankidetzan aritzea!


NASA espazio-ibilbideen mapa bat egiten ari da, ontziek erregai gutxiago kontsumi dezaten | Consumer\nNASA espazio-ibilbideen mapa bat egiten ari da, ontziek erregai gutxiago kontsumi dezaten\nAgentziako zientzialariak bide horiek identifikatzen saiatzen dira, "Lagrangeren guneetatik" sortutako "tutu grabitatorioak"\narabera: Igandea, 2005eko maiatzaren 01a\nEguzki-sistemako objektu guztiak tunel- eta hodi-sare baten bidez “konektatuta” daude. Sare hori ikertzaileek IPS izenaz ezagutzen dute (Interplanetary Superhighway edo “Planeten arteko superautobideak”). Eguzkia inguratzen duen labirinto grabitatorio zahar eta erraldoi hori eguzki-sistemako planeta eta satelite guztien “Lagrangeren puntuak” direlakoen bidez sortzen da. NASAko zientzialariak, gaur egun, espazioko ibilbideen benetako mapa bat egiten saiatzen dira, gure planeta-sistemaren barruan leku batetik bestera bidaiatzeko modurik onena zein den argi azalduko duena.\nHiru gorputzen sistema bakoitzerako, hala nola Lurrak, Eguzkiak eta espazio-ontzi batek osatua, bost “Lagrangeren puntu” daude, eta leku berezi horietan, grabitate- eta errotazio-indarrak orekan daude. Lagrange eta Euler matematikariek aurkitu zituzten puntu horiek XVIII. mendearen amaieran. Teorian, ontzi batek erregairik erabili gabe egin lezake ibilbidea espazioan, Lagrangeren puntu batetik indar grabitatorioek bultzatutako beste puntu batera lerratuz.\nPlaneten artean, edo planeten eta sateliteen artean, “tutu grabitatorioak” gurutzatu eta eten egin daitezke, eta sare korapilatsu bat sortzen da, hodi batetik bestera igaro eta Eguzki Sistema osoan zehar mugitzeko aukera ematen duena. Kontsumo bakarra hodien arteko bidegurutze jakin batzuetan ibilbidea eta abiadura egokitu beharrak eragingo luke; izan ere, bestela, bidaiari batek abiadura-aldaketa bortitzak izan ditzake “tutu bizkor” batetik mantsoago batera igarotzean, daukan grabitate-indarraren arabera.\nespazialak ibilbideak mapas-eu


'Bioklik', bidaia distopiko bat sistemaren erraietara - etzi.pm\n'Bioklik', bidaia distopiko bat sistemaren erraietara\nekonomia — 2018-04-17\nBioklik (Elkar) eleberri argitaratu berria aitzakia hartuta, Asel Luzarraga haren egilea eta Dabid Martinez hacktibista eta teknologia berrietan eta pribatutasunean aritua solasean jarri ditugu egungo gizartea proiektatzen duen distopiaren ezaugarri batzuei buruz hausnarketa eginez, eroan nahi gaituzten norabidea biluzten saiatzeko. Hori da lehen urratsa amesgaizto horren aurkako antigorputzak garatu eta aurre egiteko armak prestatzen hasteko.\nDabid Martinez: Zure zazpigarren eleberria dugu Bioklik. Bertan, 2044. urtean, Euskal Herrian, Bilbon bertan, kokatutako gizarte bioteknologiko bat narratzen duzu. Nire ustez, (eta agerikoa dela esango nuke) gizarte hori faxismo bigun edo intentsitate baxuko faxismoaz, kontrolatuta dagoen jendarte bat da, distopia klasiko batean koka dezakeguna. Familia baten bizitza islatuz, Urrutia familiarena, alegia, dugu gizarte horren berri, baina, faxismo bigun hori sakontasun askoz handiago batekin definitzen hasi orduko, zein da Bioklik-en oinarria?\nAsel Luzarraga: Oinarria gure egungo gizarte berarena da, haren ezaugarri nagusiak areagotuta: ustezko askatasuna eta parte-hartzea, eta teknologiak ahalbidetutako kontrola. Egun, hautatzearen eta parte hartzearen lilurapean bizi gara, horren une gorena hauteskundeen ikuskizuna, komunikabideek demokraziaren festa deritzoten hori. Bestalde, pixkanaka, guri buruzko datu guztiak biltzeko eta zentralizatzeko prozesuan gaude bete-betean, segurtasunaren eta erosotasunaren izenean, sinadura digitalak eta horiek guztiak. Horri, biometria hasi zaio gehitzen, gure datu biometrikoak, hala nola irisa, esku markak eta beste ezaugarri batzuk ordenagailu batean sartuta, gu erraz identifika gaitzakeen sistema. Demokraziaren lilura eta bioteknologia uztartuta, biodemokrazia sortzen da, liburuan islatzen den sistema. Bertan, eta biotelebistek bideratuta, edozeri buruz “erabakitzeko” aukera etengabeak eskaintzen zaizkie herritarrei; itxura batean, ez da erabaki bakar bat hartzen herritar guztiek parte hartu barik. Sistemak aurretiaz hartuta dauzkan erabakien erantzukizuna herritar guztien artean banatzen da hala. Ustezko segurtasuna eta askatasuna, eta inork ez dakien nork definitutako ongizate abstraktu bat, Estatuak baino “bermatu” ezin dizkigunak, dira gu nahi duten bidetik otzan eramateko mekanismorik erabilienak. Eta Estatua, bere komunikabideen bitartez, arduratzen da segurtasun premia senti dezagun, gure begi aurrean jarriz etengabe zeri izan behar diogun beldur, besteak beste. Kateak arinago sentitzen dira gure hobe beharrez eta geuk hautatuta daroatzagula uste dugunean.\nDM: Izan ere, irakurketaren gauzarik interesgarrienetako bat, nire aburuz, gaur egun bogan dagoen (esparru askotan desiragarria izan daitekeen) demokrazia parte-hartzaile bat hankaz gora jartzeko erakutsi duzun gaitasuna da. Apur bat harago begiratzen duzuen horiek eta lerro artean irakurtzen dakiten aktibistak baino ez dira gai antzemateko ze mailako kontrol sozial, fisiko eta birtual bizi dugun, ez 2044. urtean, baizik eta gaur egun ere. Eta Bioklik-eko etorkizun hurbilean berdin gertatzen da, ez dugu asko ikasiko, antza. Antzeman daiteke, begiak irekiz gero. Zoritxarrez, baten batzuk begi bistakoa ez den hori ikustera behartuak dira, Txetxu kasu.\nAL: Nik uste dut jende askok ikusten duela, deserosotasun puntu bat ere sortzen diela ikusteak, aldi berean aukera erosoa begitantzen zaielako, hain zuzen ere. Oso ugaria da inguruan Estatuak bermatutako ongizateari amore eman nahi ez dion jarrera kritiko azaleko hori. Denok sentitzen gara oso argiak sistemaren arrakalak ikusteko gai garelako, denok pentsatu nahi dugu ohartarazita gauden gutxiengo horietako partaide garela…, baina sistema indartsuegia delako aitzakiaren atzean mozorrotuz benetan gustura gaudela teorian arbuiatzen dugun errealitate horretan. Hor dago Matxinada Telebista sistemaren aurkako aktibista izatearen fikzioa bizitzen uzteko. Eta ez diot hori kanpora begira, neure buruari begira baizik. Beti idatzi dut neure burua ere, eta neure burua batez ere, deseroso sentiarazteko, sistema apurtu, hari bizkarra eman eta aldentzeko ezintasuna neure baitan ikusten dudalako lehenik. Eta norberaren baitako tragedia da beti latzena, besteei ezkutatu nahi dioguna. Masokista naiz, agian, baina nire ezintasun eta barruko borroka horiek literaturan biluzteko premia sentitzen dut beti. Beharbada, apurtzeko eta erosotasun horretatik askatzeko prest dauden bidaideak aurkitzeko itxaropenean, aitzakiarik gabe utziko nautenak. Sistemak dena xurgatzeko, gure diskurtso iraultzaileenak ere fagozitatzeko daukan gaitasunak oso txiki eta biluzik sentiarazten gaitu, ezgauza. Agian dei etsia da nirea, hain txiki sentiaraziko ez nauen jendearekin topo egiteko. Une larrian gaudelako; benetan eta serio sistema hori suntsitzen, eta lehenik eta behin geure baitan deseraikitzen hasten ez bagara, gizateriaren azken egunetan egon gaitezke. Azken boladan transhumanismoaz eta posthumanismoaz entzuten hasi naiz, eta gureak egin duela ematen du. Ez dut etsi gura, ordea. Liburuan ere, begiak itxita iraun nahi dute pertsonaia gehienek, sistemaren pisua modurik mingarrienean pairatu arren, nor bere txikitasunaz konbentzituta. Txetxu lehena, zuk aipatu duzunez. Autogorrotoa eta erruduntasun sentipena dira pentsaera posmodernoak asmatutako edo indartutako beste arma eraginkor bi, batez ere mugimendu disidenteak barrutik desorekatzeko erabiltzen direnak. Arrakalak gure baitan eragitea da sistema ez arrakalatzeko ezarri diguten txertoa. Mikro-gauzak deritzet nik: mikro-faxismoa, mikro-matxismoa, mikro-mikro-mikro…, makro-faxismoa, makro-matxismoa, makro-totalitarismoa… urruntzeko, bistatik galtzeko, kontzientziaren poliziak geure baitan kokatu eta disidentzietan denok denen zelatari bihur gaitezen. Zelatariak eta errepresoreak. Horretaz ere hitz egin dut liburuan, lerro artean. Izan ere, ez dakit nik neuk beti lerro artean irakurtzen asmatzen dudan, baina lerro artean idatzi dut beti, berezkoa da nire literatura guztian. Dena dela, Bioklik-en bertan, itxaropenerako zirrikituak ere utzi nahi izan ditut zabalik. Ezinbestekoa da.\nDM: Hala da, etorkizun oparoago bat (existitzen bada behintzat) ekarri behar dizkiguten zirrikitu horietan pentsatzen hasten ez bagara harria gelditzen da. Biogizartearen funtsezko atal bat erakusten digu gainera, biototalismoaren aurka lan egiten dutenak. Nor bere moduan; zirrikitu horiek irekitzeko gaitasuna duten pertsonaiak, funtsean sistemaren kontrako borrokan lan egiteko grina dutenak. Eta liburuan badira horietako batzuk, eta ezinbestekoak dira. Bi aipatuko nituzke. Bereziki interesgarria iruditu zait Naomi, badakizu, izan ere oso identifikatuta sentitu naiz nerabe horrekin. Sistemaren kontrako jarrera nabaria zaio, eta ez du ezkutatzen, ezta ezkutatu nahi, baina oraindik bere sentipen horiek nola bideratu asmatu nahi duelakoan nago (nahi duelakoan, ez behar duelakoan). Bigarrena, talotegiko gizona. Bizi bereko bizitzaren tarte bi direla esango nuke. Aipatu duzun Matxinada Telebistaren fikzio hori ikusi baina aldatzen asmatu behar duena eta asmatu duena. Esandakoa, pertsonaia bi, bidearen fase banatan, baina bide berean. Zuk bakarrik dakizu etorkizunean zer gertatuko den Naomirekin.\nAL: Neuk ere ez dakit, kar, kar, utzi behar diogu bere barruko har horrentzako bide egokia bilatzen. Batek daki, gaztea da eta talotegi horren atzean daudenekin topo egin dezake berak ere. Badago itxaropena sortzen duen beste pertsonaia garrantzitsu bat, hark zer egingo duen ere ez dago argi, baina ez ditut liburuaren hari guztiak agerian utzi gura. Talotegia ezustean agertu zen liburuan, hasieran ez zegoen pentsatuta, baina uste dut beharrezkoa izan nuela, oso iluna zelako protagonistak inguratzen zituen guztia, argi apur bat ekarriko zuen zerbait behar nuen. Gainera, une batean Bioklik ziklo baten amaiera zela konturatu nintzen, aurreko liburu guztiak batzen dituen nolabaiteko katearen azken begia. Etenaldi luze bat jasan zuen liburuak, halabeharrez, hura idazten ari bainintzen Txilen kartzelaratu ninduten egunean, polizia etxera etorri zitzaidan unean bertan, 2009an, eta galduta geratu zen material guztia 2012a arte. Argentinan nengoen ordenagailua eta disko gogorrak berreskuratu nituenean. Eta Txilen bertan, etorkizunerako proiektu bat hasi nintzen zirriborratzen, aurreko liburuekin zentzu batean eten bat ekarriko zuena. Une horretan baneukan asmoa liburuan kartzelak garrantzia eduki zezan, baina halako bat barrutik ezagutu gabea nintzen. Eta ziklo amaiera horren ikur, nolabait, aurreko beste sei eleberrietako pertsonaia bana sartzea erabaki nuen, keinu moduan. Haietako batzuk talotegiari lotuta agertuko dira, eta gainerakoak, kartzelan; eta haietako bat, gainera, funtsezko bihurtu zen. Moduren batean, lotuta daude mutur bi diruditen esparru horiek biak, talotegia eta Basauri Barri hiri-kartzela, garai horren alderik argiena eta alderik ilunena behar lukeena. Kartzelan ere, zentzu etikoan baino ez bada ere, talotegiak ordezkatzen duen munduko pertsonaiaren bat ere badago. Beraz, zuk diozun legez, talotegiko gizonaren eta Naomiren artean belaunaldiek bereizitako pentsaera baten segida egon daitekeen bitartean, talotegiaren eta kartzelaren bidez pentsamolde baten egoera bi agertzen dira, aske iraun eta borrokan jarraitzen dutenena, eta sistemaren atzaparretan egonda amore ez emateko kemenari eutsi nahi diotenena. Naomiren kasuan, izan daitekeena iradokitzen da, modu oso nabarmenean. Kartzelako pertsonaiei dagokienez, zertzelada batzuk baino ez dira, ez baita zehazten kartzelara zerk eraman dituen.\nDM: Argia da kartzela sistemarekiko kritika, eta mundu hori ezagutu izanak liburuari beste dimentsio bat eman diolakoan nago. Azkenean, hasieran aipatu duzun bezala, norberaren mamuak askatzeko ere balio du idazteak, ezta? Gainera, adierazgarria da, kartzelan ere, nobelaren alde ilunenetarikoa beharko lukeena argitzeko, errepresioa, kondena, faltsukeriak, lanak…, pertsonaiak ere badaudela; kartzelan lagun, ez dakit handiak esan, baina behintzat onak, egiten ditu Txetxuk. Izan ere, bere sostengu dira infernu horretan. Baina kasu honetan, pertsonaien barne munduan sartu gabe (eta emango luke beste lau orri betetzeko beste), kartzela sistemaren inguruan hausnartzeari deritzot interesgarri. Izan ere, Basauri Barri hiri-espetxean badira gaur egungo kartzela sistemaren ustelkeria ulertzeko zenbait leiho, hauetako batzuk aipatzeari interesgarria deritzot, gainetik baino ez bada ere. Eta adibide bi jarriko ditut: lehenik eta behin, “kasta” sistema (ez naiz ari kasta hitz moderno-famatuaz, sakontasun askoz gehiago baitu), zenbat eta bk (biokreditu) gehiago, orduan eta bizi kalitate hobea kartzelan. Izan ere, baten batzuentzat kartzelan egotea hotelean egotea bezala da; agian Basaurin ez dago hondartza exotikorik, baina egongo da besterik. Bigarren adibide bezala, liburuan aipatzen da nola biodemokraziak presoak erabiltzen dituen, adibidez, zenbait lan kartzela sistemari azpikontratatuz. Ekarpen honekin ez dakit erantzun argi bat ematerik dagoen, Asel, baina kartzelaren argi-ilunak zure hitzetan ezagutu nahi nituen.\nAL: Espetxeak funtsezko erakundeak dira egungo sisteman, burgesek demokrazia izenez bataiatu zuten aristokrazia “ordezkatzaile” honetan. Filosofo ustez erradikal batzuek, hala nola Foucaultek, dezente teorizatu dute horretaz, helburua haiek eraberritu, “gizatiartu” eta onargarriago bihurtzea izanik kasu gehienetan, eta ez haiek desagerraraztea. Bioklik-en agertzen den hiri-kartzela egungo espetxe-sistemak daroan bilakabidearen emaitza logiko bat baino ez da. Garai batean kartzela sistema jakin bat ezagutu dugu, kartzela publikoak, Estatuaren ardurapean daudenak. Azken garaietan makro-kartzelak ugaritu dira, alde batetik, eta espetxe-sistema pribatua hasi da hedatzen, bestetik. Negozio ikaragarria izan dira espetxeak beti. Delinkuentzia, delitua, gizarte burgesak daukan negozio ilunenetako bat da. Preso dagoen biztanleria esponentzialki hazten ari da, eten barik. Espainia muturreko kasua da, delitu-tasarik txikienetakoa dauka Europan, eta biztanleria presorik handiena. Delitua zer den alde batera utzita. Zuk aipatu dituzun adibideak oso interesgarriak dira espetxeen eginkizuna ulertzeko. Alde batetik, denok dakigu kartzelak ez direla aberatsentzat egin. Eskubiderik sakratuena, gizarte burgesean, beste edozeinen gainetik, gizarte eredu jakin batek asmatutakoa da: jabetza pribaturako eskubidea, gutxiengo batek baino ezin disfruta dezakeena. Legea, beraz, hasieratik, pribilegioa babesteko lehen lubakia da. Horregatik, kartzelan dauden gehienak ezer ez daukatenak dira. Baina, zerbait benetan oso larria, ezkutatzerik izan ez duena egin duen aberatsen bat preso hartzen dutenean, berarentzat kartzela ere ez da pobreak ezagutzen duen kartzela bera. Basauri Barri hiri-kartzela da, biztanleria preso horren hazkunde esponentzialak eskatzen duen neurrikoa, makro-kartzelen hurrengo urratsa, eta auzoka dago antolatuta. Hor, daukazun kapital ekonomiko, politiko eta sozialaren arabera, auzo bat edo bestea tokatuko zaizu, 1. auzotik 7.era. Estatu batzuetan, hala nola Brasilen edo Mexikon, esaterako, jakina da narko eta mafioso handi batzuk espetxean daudela, eta ez dutela irten nahi, seguruago daudelako euren negozioak kartzelatik zuzentzen. Ez daukate arazorik euren ondarea handitzen jarraitzeko, eta gotorlekurik onena da espetxea haientzat. Erosotasun guztiak dauzkate bertan. Nik ezagutu nuen kartzela ez da handia, Temuko ere ez da hiri handia, eta, ofizialki, kartzela publikoa da, baina barruan, nahi izanez gero, aukera dago modulu “pentsionatua” eskatzeko. Hilean kopuru bat ordainduta, abantaila batzuk lortzen dira: gela erosoagoa, gimnasioa, aurrez aurreko bisitak… Nor daude pentsionatuan? Polizia izandakoak batez ere. Hobe, beraz, modulu komunean geratzea, kar, kar. Bigarrena askotan ikusi dugu estatubatuar filmetan -kartzela pribatuen eredua ere handik dator-, zelan erabiltzen dituzten presoak eskulan merke edo doako gisa, errepideak egiteko, esaterako. Baina duela gutxi Espainian ere lehertu da “eskandalua”, jakin baita (hedabide gutxitan agertu arren) Corte Inglések, esaterako, presoak esplotatzen dituela bere artikuluak fabrikatzeko eta, gainera, fabrikatutakoa presoei eurei saltzeko. Zenbait udalek ere presoen eskulan merkea kontratatzen dutela jakin da. Baina berehalakoa izan da horren inguruko isiltasuna. Bioklik-en, Bizkaiko Aldundia da Basauri Barriko tailerrak kontratatzen dituena, garraio publikoak behar dituen konponketak merke egiteko, besteak beste. Baina espetxearen funtsezko eginkizuna sartzen direnen gizagabetzea da, nortasuna apurtzea, otzantzea, eta, liburuan legez, presoak eurak erabiltzen dira elkar zelatatzeko, diziplinatzeko, salatzeko… Espainian FIES erregimena erabiltzen da, makurtzeko prest ez dauden presoen aurka, bereziki. Temukoko kartzelan “latak” ziren mehatxurik handiena: isolamendua, iluntasuna, hezetasuna, etzateko ere tokirik gabe. Hala ere, beti daude gizagabetzeko prest ez daudenak, duintasuna galtzeari uko egiten diotenak. Halako batzuk ezagutuko ditu Txetxuk Basauri Barrin, asko ez badira ere. Kalean edozein abantaila eskuratzeko arrastaka jarduteko prest ez daudenak gutxi badira, zer esan kartzela barruan… Baina gizagabetzeko sistema horren atarikoa epaitegietan daukagu. Pertsona jakin batzuek gu epaitzeko eskumena daukatela barneratzen dugunean hasten gara gure burujabetza galtzen. Bioklik-en, ikuskizun bihurtzeaz gain, gizarte osoa egiten da epaitzeko eskumen horren partaide. Gure baitan dagoen ilunena askatzen dugu egun ere, komunikabideek epaitu behar ditugun “gaizkileak” aurkezten dizkigutenean. Gaur egun sinbolikoki baino ez ditugu epaitzen, sare sozialetan-eta, baina argi sumatzen da zelan manipulatzen diren jendearen iritziak, sentimenduak eta kontzientziak, helburu ideologiko eta politiko aitortu gabeekin. Elkarren epai izateko hezten gaituzte pixkanaka. Laster, jendeak berak eskatuko du bere epaiak kontuan hartuak izateko eskubidea. Gure barruko faxista ari dira elikatzen, eta gainera, diskurtso itxura batean askatzaileak, are iraultzaileak erabiltzen dira gure gorrotoa eta mendeku gosea xaxatzeko, ezagutu ere ez dugun jendearen aurka. Epaitzen duena beti sentitzen da epaituaren gainetik, nagusitasun moralez janzten du bere burua. Zelan ihes egin horren partaide bihurtzeari? Hori da asmatzen hasi behar duguna…\nDM:b>Izan ere, epaiketa horiek guztiak, bai pertsona desberdinengan burutzen dituztenak, zein telebisiboak, ezinbestekoak dira biogizartean; zuk ondo diozun moduan, edozer epaitu daiteke: greba bat egiterik dagoen, gustuko ez dugun musika merkatutik kentzea, politikarien “bizi pertsonala”… Horrelako sistema batean nork ez du, ba, esango: hobe hau ez egin, badaezpada. Askatasuna eman beharko lukeena, edo behintzat biogizarteari horrela saltzen zaiona (demokrazia “parte-hartzaile” bat), askatasuna urritzeko ezinbesteko tresna bilakatzen da. Ez ia kontzientziak epeltzeko, baita norberaren gogo eta nahi pertsonalekin, beharrizanekin kasu batzuetan, bukatzeko ere. Izan be, horrelakorik gabe ez da biogizarterik. Zirku bat. Tira, beste zenbait gai ere jorratzen dituzu liburuan: harreman pertsonalak, sexuari buruzko hausnarketak, familiaren beharrizana eta entitatea bera, hezkuntza sistema…, eta ezin dugu guztia hemen hustu, baina ez gogo faltagatik kar, kar, kar. Nire ustez, zeurea da azken hitza, zerbait gehitu behar dela uste duzu?\nAL:Tira, bai, asko dira zeharka naiz zuzenean jorratu ditudan gaiak, eta hobe da haiei buruzko gogoeta ez agortzea, ez nioke irakurleari irakurketa lar baldintzatu gura. Batez ere, begiak hainbat noranzkotan irekita eduki behar ditugula iradoki nahi izan dut. Susmoak piztu behar litzaizkiguke ustez iraultzaile edo, horrenbeste izan barik, eraldatzaile diren diskurtsoak, aldarrikapenak, hiztegiak… komunikabide guztietan bolo-bolo agertzen hasten direnean. Haien guztien erroetara jo behar genuke, ea noiz eta non sortu diren, zein asmorekin, ea sistemak bere egiteko bidean desbideratu, desitxuratu eta hustu dituen, ala hasieratik bete duten sistemak emandako eginkizuna eta itxura eraldatzaile hori guri opari pozoitua bilgarri polit batean eskaintzeko modu bat baino ez den… Liburuan garrantzi handia eman diot, esaterako, osasunaren erabilerari eta, bereziki, osasun mentalaren erabilerari. Ez dut uste kasualitate denik emakume ahaldunduaren eta noranahikoaren irudia saltzen zaigun garaiotan, haiek izatea psikofarmakoak saltzen dituzten mafien bezero kutunak, gizon askoren irtenbidea, psikofarmakorik ezean, suizidiotik pasatzen den bitartean. Familiari buruzko hausnarketa funtsezko gaia bihurtu zitzaidan liburua idatzi ahala. Baina ondo esan duzu, nahikoa hitz egin dugu, eta onena irakurleek liburuari heldu eta euren bilaketa eta interpretazioetan murgiltzea, gogoa badute…


txintxarri.eus: Herrian girotutako nobela\nHerrian girotutako nobela\nLasarte-Orian girotutako nobela argitaratu berri du Jose Antonio Rubio Leongo idazleak; urteak daramatza gidoigile moduan komikiak idazten. Denbora askoz bizi izan zen Lasarte-Orian eta oroitzapen ugari ditu herriaz, Sasoeta auzoaz batez ere\nArgazkia: Jose Antonio Rubio\nTxintxarri 2017/03/3 10:26\n'Los renglones espirales', izenburu hori du Lasarte-Orian girotutako Jose Antonio Rubioren nobelak.\nLeonen jaioa da lanaren egilea, baina hamasei urte igaro zituen, gaztetan, gurean; "zortzi urterekin iritsi nintzen Lasarte-Oriara eta 24 urtera arte bertan bizi izan nintzen".\nUrte horietan guztietan Goi kalen bizi izan bazen ere, Sasoeta auzoan denbora ugari pasa zuela aitortzen du Rubiok; "oso oroitzapen politak gordetzen ditut Lasarte-Oriaz, eta bereziki Sasoetan igarotako urte haietaz".\nIdazle profesionala ez bada ere, urte ugari daramatza komikien munduan gidoigile gisa lanean. Orain arte argitaratutako lanen gehiengoa komikiak izan badira ere, azken lanak nobelak eta kontakizunak izan dira.\n'Los renglones espirales' nobela idazten hasi zenean, lehenengo kapitulua Lasarte-Orian girotzea erabaki zuen "beti errazagoa delako ezagutzen duzun leku bati buruz idaztea". Horrela adierazi du Jose Antonio Rubiok; oso ondo oriotzen ditut Sasoetan eta bertako ikastetxean bizitako urteak, urte haien oso oroitzapen onak gordetzen ditut".\nIstorio guztia fikziozkoa bada ere, Sasoetako bizilagunek ezagun izan ditzakete nobelan agertzen diren hainbat detaile eta keinu.\nLiburuaren kapitulu bakoitza kontakizun bat da eta hasiera batean, horien artean loturarik egon ezin daitekela pentsatu badaiteke ere, irakurtzen joan ahala, istorioari zentzua emango dioten loturak nabarmedu ahal izango ditu irakurleak.\nNobelako protagonistek, uste baino gertuago izango dute heriotza, eta zaila izango zaie haren atzaparretatik ihes egitea. Irakurleari heriotzara gerturatzeko gonbita egiten dio Rubiok argitaratutako 'Los renglones espirales' nobelaren bitartez.


[Euskaldunberria] Patxi Ibarguren, Argentinatik bueltan • ZUZEU\n[Euskaldunberri] Patxi Ibarguren, Argentinatik bueltan\nPatxi Ibarguren argentinarra da, Nekotxeakoa, eta lau urte daramatza Hernanin, “pozik”. Bera da Euskaldunberri saila musteko aukeratu dugun laguna.\nErgobitik gora, sagardotegietarako bidean egin dugu topo argentinarrarekin, otsaileko bazkaloste eguzkitsu batean; “paseatzera etortzen naiz hona”, diosku. Elkartu garenerako bagenekien emakume batekin egina genuela hitzordua, izena gora-behera, Pantxike edo halakoa behar zuen izena, baina “Patxi deitu naiz beti, bai, txiki-txikitandik”, argitu digu berak; ehunka anekdota ei ditu, izenaren kontuarekin.\nGurasoen bidea alderantziz egin du Ibargurenek, herriari zein hizkuntzari dagokionez. “Nire familia hemengoa da, nire ama, izeba eta osaba guztiak Gipuzkoan jaio ziren; eta hemendik Argentinara gazteleraz jakin gabe joan ziren arren, gero bizitza zela-eta pixka bat baztertu egin zuten euskara”.\nIkastola bukatu eta Buenos Aireseko unibertsitatean hiru urte ikasi ostean, EHUra etorri zen Ibarguren, Leioara, kazetaritza karrera egitera. “Nire asmoa ikasketak bukatu eta Argentinara bueltatzea zen, baina… azkenean ez naiz joan, hemen nago. Familia hemengoa dudanez ez nuen bueltatu nahi Gipuzkoa ezagutu gabe”. Hortaz, bizitzera herri txiki batera joatea erabaki eta Hernanira heldu baino lehen Andoainen eman zituen lau urte, bertan aurkitu zuelako lana.\n“Gauza bat eta bestea, lana eta bizitza… hemen gelditu nintzen arte. Orain Hernanin familia daukat, alabatxo bat, eta bertan bizi naiz senarraren familiarekin. Oso ondo gaude -egun Hernanin bizi du ama ere, eta alde horretatik beteta dagoela dio- eta hemen geldituko gara, jada ez daukat bueltatzeko asmorik”.\nKoloreak eta abestiak\nEuskal Herrian, Bilboko Lizardi izan zuen aurrenengo euskaltegia argentinarrak, baina euskara eskolak jasoak zituen lehenagotik ere. “Beti ezagutu dut euskara, etxetik. Nire herriko Euskal Etxean parte hartzen nuen, eta txikitan bertako euskara eskoletara joaten nintzen lagunekin“.\nBehin Euskal Herrian, “konturatu nintzen zein inportanteak izan ziren klase horiek, sorpresa handia izan zen. Euskaltegiko lehen egunean, nik banekizkien koloreak, abestiak, hitzak eta izen asko, eta horrek erraztasuna eman zidan gehiago ulertu eta ikasteko; oinarri polita egin nuen Argentinan, jolas bezala ikasiz, gerora laguntza handia izan dut”.\n“Pilo bat gustatzen zait euskara eta euskara ikastea, batzuetan zaila bada ere”, onartu digu barrezka. Egun Hernanikoan dago, “berriro euskaltegian”, eta dagoeneko gainditua du bigarren perfila. “Hurrengo pausua hirugarren perfila gainditzea izango da. Ez da nire aurtengo helburua, baina behintzat klasean nago nire ikaskideek azterketa prestatzen duten bitartean, ea denborarekin ni ere animatzen naizen”.\nHitzik gustukoenak: «Maitemindu eta aizkora»\nSinonimoak, hitzen erroak eta beste, EGAko klasean asko aldatzen da dinamika, “bai, baina ni oso gustura nago eta segitzeko asmoa dut; hobeto hitz egitea baita nire helburu nagusia, eta gehiago ikastea”. Alta, euskaltegiko kontuekin gabiltzala salaketatxo bat ere egin digu Ibargurenek. “Batzuetan euskaltegian ikasten duguna eta kaleko euskara ez datoz bat, eta bi hizkuntza ikasi behar ditugunaren sentsazio izaten dut, sentsazio txarra”.\n“Orain abestien letrak ulertzen ditut, eta inportanteena dena, familia bazkarietan ez nago galduta, batzuetan den dena ulertzen ez dudan arren, elkarrizketan nago, eta ez ilargian. Lagunekin eta gizartean harremanak indartu ditut”, euskaraz ondo moldatzen baita.\nOraindik orain, euskarazko prentsa ulertzea nekeza egiten zaiola onartzen du Ibargurenek, “baina hemendik aurrera irakurriko dut gehiago”; eta batzuetan hizkuntzarekin segurtasun edo konfiantza eza izaten duela ere aitortu digu, beldur puntua. “Nire pentsakera gazteleraz doa, eta estruktura gramatikalari dagokionez erabat alderantzizkoa da euskara, normala da kostatzea; momentu guztietan pentsatu beharra, nekea… batzuetan asko, gainera. Baina jarrera ona edo interesa agertzen baduzu, jendeak aurrera egiten laguntzen dizu“.\nErabilerarekin jarraituta, “hemen herrian bizitzeko, asko erabiltzen dut euskara, denetarako. Alabaren ikastolan, lagunekin… eta gustatuko litzaidake gehiago erabiltzea, ez bakarrik euskaltegian edo harreman hurbiletan, baizik eta beste arlotan, ez dakit, bankuan edo”.\nEta etxean? “Guk normalean euskaraz egiten dugu. Alabarekin beti, gainera berarekin euskaraz hitz egitea ateratzen zait. Etxean ere bai, bikotekidearekin eta familiarekin. Zerbait intimoa adierazi behar dudanean kostatzen zait gehien”.\nPatxi Ibargureni gustatu egiten zaio euskara ikastea, eta horretan jarraitzeko asmo irmoa du. “Bai, lehen esan dizudan bezala, EGA azterketa ez da nire helburua”. Agian segituko du ikasten hobeto hitz egin nahi duelako, komunikatzeko eta, azkenean, gehiago ikasten badu ziurtasuna ere irabaziko duelako. “Printzipioz bizitzeko ikasten dut, lasaiago bizitzeko, eta jendearekin harreman onak edukitzeko”, euskaraz.\nElkarrizketa grabatzen jarri baino lehen, ea nolakoa izango zen galdetu zigun Ibargurenek, “ahozko azterketa bezala?”. Eta bukatzean ere, aztertua izanaren susmoa azaleratu zuen -euskaldunberri askok eta askok bezala-, etengabe esaten baitzigun: “agian azkarregi hitz egin dut, ezta?” edota “akats asko egin ditut, ezta?”. Horrexegatik gehitu dugu bideotxo hau bukaerara, (apur-apur bat) zirikatzeko asmoz… –Ez izan kuidadorik, Patxi, primeran moldatzen zara-eta!\nPatxi Ibarguren Patxi Ibarguren Patxi Ibarguren\nargentina, euskaldunberri, euskaltegiak, euskara, hernani, Patxi Ibarguren


Ura eta hondakinen tasak ordaintzeko dirulaguntzak eskatzeko epea zabalik - - Tolosaldeko ataria\nUra eta hondakinen tasak ordaintzeko dirulaguntzak eskatzeko epea zabalik\nAmasa-Villabonako Udala 2020-09-01 19:57\nIrailaren 1etik 18ra egin daitezke eskaerak udaletxeko Herritarren Arreta Zerbitzuan.\nAmasa-Villabonako Udalak uraren eta hondakinen tasak ordaintzeko zailtasun ekonomikoak dituzten herritarrei zuzendutako diru-laguntzak jarri ditu martxan. Diru-laguntza hauek jasotzeko eskaera udaletxeko beheko solairuan dagoen Herritarren Arreta Zerbitzuaren bulegoan (Zuretzat) egin behar da.\nOnuradun izateko baldintzak:\nVillabonan erroldatuta egotea eta benetan bertan bizitzea eskaera aurkezten denean.\nBizikidetza-unitate bateko kide izatea, eta bizikidetza unitate horren diru-sarrerek oinarrietan ezarritako muga ez gainditzea (bizikidetzako kide guztien sarrerak batuta).\nBizikidetza-unitatearen erreferentzi gisa hartuko da Biztanleen Udal Erroldan fakturetan adierazitako epeei dagokion informazioa.\n10.000 eurotik gorako ondarerik ez izatea, ohiko etxebizitza kontuan hartu gabe.\nFakturaren ur kontsumoak ezingo du etxebizitza horretan erroldatutako pertsonako 10 m kubiko gainditu, hiruhileko bakoitzean.\nEskatzailearen eta bizikidetza unitateko gainerako kideen NANa edo nortasuna egiaztatzen duen beste agiriren bat.\nFamilia liburua edo, zaintza eta babespea edo tutoretza egiaztatzen duten agiriak.\nEzkontzaren antzeko harreman iraunkorrak daudenean, erregistroko ziurtagiria edo zinpeko aitorpena.\nBanatuta, dibortziatuta edo seme-alaben eta gurasoen harremanekin zerikusia duen beste edozein gai garrantzitsu egonez gero, dagokion epaia eta pentsioa justifikatuko duen ordainagiria.\nElkarbizitzako unitateko kide guztien ondasunen ziurtagiria.\nEskatzailearen kontu korrontea eta titulartasuna adierazten duen banku agiria.\n2019 urteko fakturak ordainduta daudela egiaztatzen duen agiria.\nBizikidetza unitateko kide guztien 2019ko informazio fiskala.\nErrenta aitorpena aurkezteko obligaziorik ez dutela dioen ziurtagiria (Foru Ogasunak luzatutakoa).\nBesteren kontura diharduten langileen kasuan, 2019ko nominak.\nGizarte segurantzako prestazio edo pentsioren bat izanez gero: jasotako diru-sarrera gordinen ziurtagiria.\nLangabeziako prestazioa edo DBE (RGI) kobratuz gero, Lanbidek luzatutako ziurtagiria, bere langabetu egoera eta, horrela bada, jasotzen duen kopurua zehatza.\nAurreko ataletan jaso gabeko diru-sarrerarik ez badago, diru-sarreraren zinpeko aitorpena aurkeztu beharko dute.\nEskaerak egiteko epea, irailaren 18an amaituko da eguerdiko 14:00etan.


Ogasun eta Finantza Saileko Bulego Birtuala - BizkaiBai - Editran - Bizkaia.Eus\nZer da Editran?\nEditran fitxategiak transferitzeko softwarea da, erakunde deklaratzaileek eta Bizkaiko Foru Aldundiak informazioa trukatzeko bitartekoa.\nMenuan Editrani buruzko informazio guztia duzu.\nEditran Zerbitzua. Fitxategiak transferitzeko softwarea\nZeintzuk dira aurkeztu ahal diren ereduak?\nErakundeei alta emateko prozedura.\nMaizen egiten diren galderak.\nLantik S.A.rekin EDITRAN bidez egiten den konexioak.\nKriptografiako parametroen konfigurazioa EDITRANen\nAitorpen eredu bakoitzaren balidazioak


Zer gertatzen da limoi asko jaten badut? | Consumer\nZer gertatzen da limoi asko jaten badut?\nLimoiak elikadura-propietate handiak ditu, eta eragin antioxidatzaileko substantziak ematen ditu, baina gehiegi kontsumitzeak arazoak ekar ditzake\narabera: Ostirala, 2017ko apirilaren 07a\nC bitamina, flabonoide eta esentzia-olio ugari dituen fruitua da limoia. C bitamina eta azido zitrikotan aberatza izanik, gaitz infekziosoak prebenitzen eta immunitate-sistema suspertzen eta defentsak sortzen laguntzen du, eta beraz, bereziki egokia da C bitaminaren gabezia izateko arrisku handiagoa dutenentzat. Beste fruta edo jaki batzuen zaporea ontzeko edo nabarmentzeko erabiltzen da limoia, batez ere. Baina, zer gertatzen da gehiegi janez gero? Artikuluak azaltzen du zein diren limoi asko kontsumitzearen ondorioak, eta zer beste elikagai izan daitezkeen toxikoak gehiegi hartuz gero.\nLimoian dagoen C bitaminak laguntzen du gaixotasun askoren arriskua murrizten, hala nola bihotz-hodietako gaixotasunena. Gainera, C bitaminak elikagaietako burdinaren xurgapena handitzen duenez, limoia gomendatzen da anemia ferropenikoa izanez gero, burdina askoko elikagaiei edo mineral horren gehigarriei laguntzeko, errekuperazioa bizkortzen baitu. Gainera, azido zitrikoak propietate antiseptikoak eta gernuaren alkalinizagarriak ditu; horregatik, limoi-zukua edo lima diluitua hartzeak mesede egiten die giltzurrun-litiasia, hiperurizemia edo hezueria duten pertsonei, gernuaren bidez azido urikoa kanporatzen laguntzen baitu. Halaber, gai lehorgarriak dituenez, propietate onuragarriak ditu, eta aukera osasungarria da entsaladetako ozpinaren eta sukaldaritzako beste prestakin batzuen ordezko gisa.\nBaina zer gertatzen da limoi asko kontsumitzen bada, eta batez ere C bitamina asko? Ez dago toxikoa izan daitekeelako ebidentzia zientifikorik, substantzia hidrosolublea delako, hau da, soberakina gernuaren bidez kanporatzen delako. Baina horrek ez du esan nahi neurririk gabe hartzeak ondoriorik ez duenik.\nLimoi asko hartzea\nZitriko guztiak bezala, limoiak ere C bitaminaren iturri bikainak dira. Estatu Batuetako Nekazaritza Sailaren arabera (USDA), katilukada bat limoi-zukuk 19 miligramo C bitamina eman ditzake. Bitamina horrek ehunak hondatu baino lehen molekula erreaktiboak (erradikal askeak) neutralizatzen dituen antioxidatzaile gisa jokatzen du. Antioxidatzaile gisa, proteinak, koipeak, karbohidratoak eta beste molekula batzuk ere babesten ditu. Osasunaren Mundu Erakundeak OME) C bitaminarentzat gomendatutako dosiak hauek dira: egunean 90 miligramo gizonentzat, eta 75 miligramo emakumeentzat. Oro har, helduek egunean 2.000 miligramo baino gutxiago kontsumitzea gomendatzen da.\nC bitamina gehiegi hartzea kaltegarria izan daiteke eta urdail-hesteetako arazoak eragin ditzake, hala nola beherakoak eta kalanbre abdominalak. Orobat eragin ditzake hezueria-atake akutuak, eta oxalato-kalkuluen bidez giltzurrun-litiasi bat okertu, C bitamina oxalato bihurtzen baita giza gorputzean. Kontuan izan behar da, ordea, C bitamina gehiegi izateak ekarritako albo-ondorio larriak ez direla ohikoak, organismoak ezin baitu bitamina hori gorde.\nHalaber, limoiaren azido-edukiak esofago hazi edo narritatu bat larriagotu dezake. Ez da ahaztu behar limoi-zukuaren azido zitrikoaren eta azido askorbikoaren konbinazioa 2tik 2,6ra bitarteko pH kalifikazioan legokeela, 0 substantzia azidoenaren ezaugarri den eskala batean. Elikagai azidoez ari garenean, garrantzitsua da pH kontzeptua ulertzea. Elikagaiei ematen zaien balio bat da, 1etik 14ra bitartekoa, eta 7 balio neutrotzat hartzen da. Elikagai baten pH-maila 7 baino handiagoa bada, alkalinoa dela esaten da; aldiz, 7tik beherakoa bada, elikagai azidoa dela adierazten du.\nElikagai gehiegi kontsumitzea (toxikoa)\nElikagai osasuntsuez abusatzea ere arriskutsua izan daiteke. Izan ere, mutur guztiek beren alde negatiboa dute, eta janariarekin ere hala gertatzen da, elikagai batzuen kantitate handiegia hartzea kaltegarria izan baitaiteke behar bezala neurtzen ez badakigu. Kaltegarritik ezer ez duten batzuk, hala nola ura edo gatza, oso toxikoak izan daitezke kantitate oso handitan.\nUraren kasuan, neurrigabeko kontsumoaren problemak badu bere izena. Potomania deritzo: edate konpultsibo eta gehiegizkoa, hiponatremia izeneko intoxikazioa eragin dezakeena. Intoxikazio hori gertatzen da pertsona batek hainbeste edaten duenean non urak odoleko sodio-kontzentrazioa diluitzen baitu eta desoreka sortzen baitu. Hori dela eta, sodioa eta zenbait elektrolito, hala nola potasioa eta magnesioa, disolbatu eta aldatu egiten dira organismoaren funtzionamenduan, eta bizi-funtzioak kolapsatzen dira; adibidez, arnasketa, garun-funtzioa eta funtzio kardiakoa. Arazo hori, batez ere, gehiegizko kontsumoa denbora gutxian egiten denean gertatzen da, oreka hidrikoa kontrolatzen duten sistemek ezin baitute lana ondo egin.\nSoberan toxikoa izan daitekeen beste elikagai arrunt bat gatza da. Sodioa organismoak ongi funtzionatzeko behar dituen substantzia ugarietako bat da. Nahiz eta ondo jakin dietan gatz gehiegi izatea txarra dela hipertentsioa duten pertsonentzat, ez dago kontzientzia nahikoa gehiegizko hori toxikoa ere izan daitekeela. Odolean behar baino sodio gehiago dagoenean, garuneko zeluletan eragina izan dezake horrek. OMEren arabera, egunean bost gramo gatz hartzea komeni da (koilarakadatxo bat).\nazido C bitamina gehiegizko limón-eu toxiko


La Oreja de Van Goghek soinu-banda jarriko dio Turismo kanpainari\nEstatu osoan, Europan eta Ameriketan emango dituen kontzertuetan, Euskadi marka sustatuko du La Oreja de Van Gogh taldeak.\nLa Oreja de Van Gogh taldearen Promesas de Primavera abestia Eusko Jaurlaritzaren turismo kanpaina berriaren abesti ofiziala izango da, gaur taldeak Basquetour Euskal Turismo Agentziarekin sinatutako akordioaren arabera. ETAren azken iragarpenaren ondoren Euskadin ireki den itxaropen eta bake garai berriaren isla izan nahi du abestiak.\nEusko Jaurlaritzaren Industria, Berrikuntza, Merkataritza eta Turismo Sailak, Basquetour Turismoaren Euskal Agentziaren bidez, hitzarmen bat sinatu du gaur goizean, eta horren arabera taldeak Euskadi sustatzeko konpromisoa hartu du, Cometas por el Cielo bere azken diskoa dela-eta egingo duen 2012ko biran.\nEuskadi eta turismoaren inguruko bideo bat erakutsiko du La Oreja de Van Goghek 2012ko kontzertu guztietan eta Promesas de Primavera abestiaren eskubideak emango ditu, turismo kanpaina horretan erabili ahal izateko.\nHorrez gain, eskainiko dituzten elkarrizketa eta prentsaurrekoetan ere kanpaina hori aipatuko dute La Oreja de Van Gogheko kideek.\nBasquetourrek azaldu duenez, La Oreja de Van Gogh Euskadiren enbaxadorea izan da azken 12 urteetan, gure lurraldeko hainbat leku haien abestien bidez sustatuta.\nHorren ondorioz, taldearen jarraitzaile asko gure lurraldera etorri dira taldeak bere abestietan aipatzen dituen txoko asko ezagutzera. Euskadi eurek kontatzen dituzten esperientziez gozatzera gonbidatzen duen lurraldea dela musikaren bidez helarazteko gai izan da taldea, gaineratu dute.\nJaurlaritzaren esanetan, turismo-kanpainarako aukeratutako abestia, Promesas de Primavera, taldeak berak identifikatu du 2011ko urriaren 20az geroztik Euskadik bizi duen bake-egoera berriaren erakusgarri, Euskadirentzako itxaropenaren abesti gisa, hain zuzen ere.\nInformazio gehiago:Eitb: La Oreja de Van Goghek soinu-banda jarriko dio Turismo kanpainari


Lansarean, profesional euskaldunen topagunea : Euskara Plus\nLansarean, profesional euskaldunen topagunea\nLansarean lan bilatzailearen interneteko azala\nKrisi ekonomiko gogorrak lana bilatu beharra eragin die milaka herritarri eta teknologia berriak lagungarri dira honetan, lan-eskaintzak eta eskariak argitaratzen dituzten webguneak bereziki. Gaztelaniazko zenbait oso ezagunak dira gure artean, baina euskarak ere badu lekurik eremu horretan: Bai Euskarari Ziurtagiriaren Elkarteak iazko udaberrian sortu zuen Lansarean.eus webgunea Enpresarean egitasmoaren barruan.\n“Euskaraz ez dago horrelako tresnarik”, adierazi zuen Rober Gutierrez Bai Euskarari Ziurtagiriaren Elkarteko zuzendariak proiektuaren aurkezpenean. Arlo sozioekonomikoa euskalduntzeko sortu zuten, beraz, enpresa eta profesional euskaldunek elkar ezagutzeko gune hau.\nLansarean.eus webgunean sartzen denak, lan-eskaintza mordoa ikusiko du lehen begiratuan. Baina denak irakurtzen hasi aurretik bere intereseko bilaketa egin dezake leihoaren goiko bilatzaileari esker. Nahi duen hitza edo Euskal Herriko herrialdea idatzi eta horren araberako emaitzak erakutsiko dizkio guneak. Gainera, bilaketa aurreratua egin dezake pantailaren eskuineko zutabean interesekoak zaizkion lan-arloa, eskualdea, herria, lan-mota eta soldata zehaztuta.\nPosta elektronikoz ere jaso ditzake eskaintzak, “helbidea eman eta erabiltzaile baldintzak onartzea besterik ez da”. Erabiltzaileak egunero jasoko du mezu bat bere helbidean argitaratutako eskaintzekin. RSS eta Twitter eta Facebook sare sozialen bidez ere jarrai ditzake lan-eskaintzak.\n“Prozesua errazten saiatu gara eta sare sozialen bitartez, hango profila erabilita, eman daiteke izena”, azaldu zuten webgunearen sortzaileek iazko aurkezpenean. Enpresa edo hautagai gisa erabili daiteke Lansarean, kasu bakoitzerako goiko eskuinaldean dagokion izen-ematea eginda.\nCurriculumak sartzeko atala\n– “Hautagaia naiz”: profil honetatik zein eskaintzatan eta noiz izena eman duen kontrola dezake hautagaiak, baita bere curriculuma osatu ere. Horretarako lehenengo pausua argazkia, izena, posta elektroniko helbidea, herrialdea, lan-eremua, formakuntza-arautua (ikasketa akademikoak) eta ez arautua (bestelako ikastaroak), hizkuntza eta lan eskarmentua osatzea izango da. Gainera, aurrez ordenagailuz beste curriculum bat badu landuta, hau gehitzeko aukera du.\nInformazio hori Lansarean-en dauden enpresek ikus dezakete hasiera batean baina norberak publiko egin eta gainerako erabiltzaileek ere ikusteko moduan jar dezake. Erabiltzaileak edozein momentutan alda ditzake bere datuak, baita kontua ezabatu ere.\nLan eskaintzak sartzeko atala\n– “Enpresa naiz”: enpresek euren eskaintzak argitaratu eta hautaketa prozesua kudea dezakete atal honetatik. Eskaintzak argitaratzeko lan eskaintzaren datu hauek eman beharko dituzte: deskribapena, hautagaiek bete beharreko baldintzak, lan-arloa, soldata eta prozesuaren jarraibideak. Enpresek erabaki dezakete soilik eskaintza argitaratu nahi duten edo, horrez gain, Lansarean-en bitartez izena emateko aukera zabaldu nahi duten.\nIzen-ematea irekita uzten badute, mezu bat jasoko dute norbait bere eskaintzan apuntatzen den bakoitzean. Gainera, hauen curriculuma ikusi eta deskargatu dezakete beraien profiletik.\nAurreiritziak hausteko baliagarri\nMartxan jarri zenetik, garapen oparoa izan du Lansarean plataformak eta 1.200 lan eskaintza baino gehiago argitaratu ditu. Ehun enpresa inguruk egin dituzte eskaintzok eta 700 pertsona baino gehiagok osatu dute beraien curriculuma, hauetako 125ek modu publikoan.\nEuskara dute komunean curriculum guztiek eta honek hainbat aurreiritzi hausteko aukera ematen du. Zergatik? Batzuetan kosta egiten delako etorkinek ere euskaraz badakitela jabetu eta barneratzea. Gutxiengoa dira oraindik Lansarean-en baina dagoeneko badaude euren lan-eskarmentuaz harago, euskara eskaintzen duten etorkinen curriculumak.\nBanaiz Bagarako ikasle ohi baten Curriculuma Lansarean bilatzailean


Nire aseguruaren prezioa igoko da? | Consumer\nNire aseguruaren prezioa igoko da?\nAseguru-primaren gaineko zergaren igoerak ibilgailu-, etxe-, heriotza- edo erantzukizun zibileko asegurua kontratatua duten pertsona guztiei eragingo die.\nEgilea: Blanca Álvarez Barco 2020-ko abenduak 16\nEspainiako familien % 95ek aseguru-motaren bat du kontratatua. Izan ere, %74k etxe-asegurua du, %45ek heriotza-asegurua du eta 32 milioi ibilgailuk dute asegurua (autoak, furgonetak, motorrak, autobusak, kamioiak…). Aseguru primen gaineko zergaren igoerak guztiak ukituko ditu, zeharkako zerga bat baita (BEZa bezala), herritarrei eragiten diena bereizketarik egin gabe, hau da, errenta maila edozein dela ere. Eta zenbat handitu daiteke? Poliza horietan familiek egiten duten gastua kontuan hartuta, Estatistika Institutu Nazionalaren (INE) Familia Aurrekontuen Inkestako datuen arabera, igoera 30 euro ingurukoa izanen da. Baina ez da kasu guztietan igotzen. Hori guztia jarraian azalduko dugu.\nZenbat gehiago ordaindu beharko dut aseguruaz?\nAseguruek ez dute BEZik, IPa baizik (Aseguru Primaren gaineko Zerga), eta %6ko karga-tasa dute. Murimar Segurosek azaldu duenez, zeharkako zerga bat da, “aseguru-prima edo dagozkion ordainketa zatikatuak ordaintzen direnean kobratzen da”. Hainbat hamarkadatan indarrean egon den zerga hori Zerga, Administrazio eta Gizarte Arloko Neurriei buruzko Legearen 12. artikuluan dago araututa.\nOnetsi berri diren Estatuko Aurrekontu Orokorrek %8ra igoko dute karga hori, eta, beraz, 2021ean BSE duten aseguru guztiak garestituko dira. Eta zenbat gehiago ordainduko duzu zure aseguruagatik? Espainiako biztanleek 2019an aseguruetan gastatu duten zenbateko osoa kalkulatuta (EINen arabera), karga-tasa % 6tik % 8ra igoz gero, 26,88 euro gehiago ordainduko lirateke etxeko, hau da, ia 30 euro.\nKontuan hartzen badugu igoera horri krisi ekonomikoaren eta langabezia handiaren iragarpenak gehitu behar zaizkiola, litekeena da aseguruak ordaintzeko kontu-sailaren gastuak murrizten saiatzea.\nZein asegururi eragiten dio zergaren igoerak?\nIgoerak ez die eragiten aseguru guztiei, “baina bai garrantzitsuenen eta arruntenen gehiengoari”, Aseguruaren Enpresa Elkarteak (Unespa) adierazi duenez, horiek baitira herritar gehienek kontratatuak dituztenak: ibilgailuak, etxea, heriotzak, defentsa juridikoa, erantzukizun zibila, bizi-aseguruen berme osagarriak… Besteak beste, hauek dira kontratatuenak:\nIbilgailuak. Derrigorrezkoa da ibilgailu mota guztietarako eta etxean dauden guztientzat.\nEtxea. Jakin behar duzu ez dela nahitaezkoa etxe-asegurua kontratatua izatea. Hala ere, herritar gehienek dute, eta hipoteka bat formalizatzeko baldintza izatea da ohikoena.\nErantzukizun zibila. Ez da nahitaezkoa, oso kasu berezietan izan ezik. Hala ere, interesgarria da estaldura hori izatea, hirugarren bati kalterik egiten badiogu ere. Produktu hau asko kontratatzen dute profesional liberalek, ehiztariek eta kirolariek, batez ere golfean aritzen direnek.\nHeriotzak. Ehorzketa-gastuak estaltzen dituen asegurua izatea ez da nahitaezkoa, baina arazo asko aurrez ditzakezu heriotza baten ondoren. Espainiako etxeen % 45ek kontratatzen dute produktu hori.\nIgoeratik libratzen diren aseguruak\nAseguru-primaren gaineko zergak ez die eragiten talde batzuei, eta, beraz, karga-igoerak ez die eragiten. Zein dira? Murimar Segurosetik hauek adierazi dituzte:\nOsasun-aseguruak, BEZik eta IPrik aplikatzen ez zaienak.\nBizi aseguruak. Zerga berme osagarriei aplikatzen zaie, halakorik badu.\nKreditu eta kauzio aseguruak.\nNekazaritzako aseguru konbinatuak.\nPentsio plan eta fondoen ordezko aseguru kolektiboak edo gizarte aseguruak.\nBerraseguru eragiketak eta aurreikuspen planekin lotutako aseguru eragiketak.\nBidaiarien edo salgaien nazioarteko garraioarekin zerikusia duten eragiketak.\nNazioarteko garraiorako ontziekin edo aireontziekin zerikusia duten eragiketak (zerga aplikatzen bada, aisialdiko nabigazio edo abiazio pribatuan aritzen badira).\nZergak igotzea da dirua biltzeko modurik errazena. Baina zeharkako zergak gehituta egitea familia guztiei eragiten dien neurria da, edozein delarik ere haien diru-sarreren maila. Horrela gertatzen da aseguru-primen gaineko zergarekin, horien karga-tasa %6tik %8ra handituko baita, Estatuko Aurrekontu Orokorretan aurreikusitakoaren arabera. Aseguru-etxeak beldur dira aseguruaren fiskalitatea garestitzeak, praktikan, "familiak eta enpresak kontratatzen dituzten babesak gutxitzea ekarriko ote duen, eta, ondorioz, arriskuarekiko esposizio handiagoa", adierazi du Aseguruaren Enpresa Elkarteak (Unespa).\nAmazon tasa: garestiagoa ote da etxean pakete bat jasotzea?\nNork estaltzen dizkit ekaitzak eragindako kalteak?\nKoronabirusaren aurreko gaixotasunak, zer estaltzen du aseguruak?


Kup Taldeak 'Maiteagoak' diskoa aurkeztuko du Tolosan - Tolosa - Tolosaldeko ataria\nKup Taldeak 'Maiteagoak' diskoa aurkeztuko du Tolosan\nJosu Artutxa Dorronsoro 2022-01-13 19:59\nEuskal Choral Music disko-bildumako bigarren lana da, Xabier Sarasola musikagile beasaindarraren obrak biltzen dituena; larunbatean izango da saioa, 18:30ean, Topic-en.\nTolosan kulturak ez du etenik. Beste asteburu batez, askotariko saioez gozatzeko aukera izango dute kulturtzaleek, Tolosako Topic-en. Bihar, Mikel Azpiroz piano jotzaileak kontzertua eskainiko du, 20:30ean hasita. Larunbatean ere musika izango da protagonista Txotxongiloen Nazioarteko Museoko agertokian. Kup Taldeak, Maiteagoak diskoa aurkeztearekin batera, kontzertua eskainiko du, 18:30ean hasita. Kontzertua ikustera joateko sarrerak Topictolosa.com webgunean erosi daitezke.\nEuskal Choral Music izeneko disko-bildumako bigarren lana da Maiteagoak. Udazkenean grabatu eta abenduan Beasainen aurkeztu zuten. «Duela hamar bat urte, Aita Donostiari buruzko disko bat grabatu genuen, eta aurten, proiektu hura berrartu, eta abesbatzetarako euskal musikaren bilduma bat egitea erabaki dugu, beste ikuspegi batekin. Euskal musikagileen lan oso gutxi daude grabatuta, eta guztiak ezagutaraztea da helburua», azaldu du Xabier Ormazabal abesbatzako kide tolosarrak.\nLarunbatean aurkeztuko duten diskoan, Xabier Sarasola musikagilearen figura nabarmendu nahi izan du abesbatzak. «Zoragarria da berak idatzitako musika, eta kasu honetan, ahots ezberdinentzat sortutako abestiak dira denak. Elizako testuekin idatzitako kantuez gain, euskal poetek idatzitako hainbat bertso musikatu entzuteko aukera izango da». Sarasolak, gainera, badu lotura Tolosako Abesbatza Lehiaketarekin. «Berak sortutako obraren bat edo beste abestu izan dute nazioarteko taldeek, eta epaimahaiko lehendakari ere izan da», gaineratu du Ormazabalek.\n2022an zehar, musikagile gehiagoren obrak biltzen dituzten diskoak kaleratuko dituzte, hala nola, Josu Elberdinenak eta Javier Bustorenak. «Suhar gizonezkoen abesbatzak grabatutako diskoa izango da bildumako hirugarrena, Aita Madina musikagilearen obrez osatutakoa», esan du.\nAbesbatzak maite zituzten gazte batzuek 2003an sortu, eta gaur egun Euskal Herrian erreferentziazko koru izatera iritsi da Kup Taldea. Gaztetasuna eta esperientzia uztartzen dituen 40 laguneko multzoa da. Azken urteetan, ordea, helduen abesbatzen saioak estatikoak izaten direnaren iritzia zabaldu izan da. «Gure kontzertuan ez da eszenografiarik edo koreografiarik izango, baina egia da talde ugari lanean ari direla, kontzertuak publikoarentzat ikusgarriak izan daitezen».


Euskal grabatu garaikideari bultzada | Nontzeberri\nHasiera/ARTEA/Euskal grabatu garaikideari bultzada\nArthazik nazioartekotze artistikoko programa bat jarri du abian, grabatuaren arloko erakunde eta erakusketa guneak lotuz. Programa honen xedea da euskal grabatu garaikidearen molde guztiei bultzada ematea.\nDeialdia Euskadiko artistentzat bideratu da, eta sariketan, grabatu teknika tradizionalak nahiz esperimentalak onartuko dira (teknika digitalak, zuzeneko esku-hartzeak eta tekniken arteko uztarketa). Obrak ezin du 2017a baino lehenagokoa izan.\nInteresatuek apirilaren 2ra arteko epea izango du eskatutako dokumentazioa igortzeko, eta obrak, maiatzaren 4a baino lehenago aurkeztuko dira hemen: ARTHAZI Promoción del Arte (BASQUEGRAPHIA NY) Zabalgune eraikina, Zabalgune plaza 11, 48009 Bilbo.\nEpaimahaia Euskadiko arte grafikoetan eta kulturan itzal handia duten profesionalek osatuko dute. Bilboko Zabalguneko eraikinean elkartuko dira, aurretiko hautaketa fasean aukeratutako obrak aztertzeko, eta horien arteko 10 artista hautatuko dituzte, gehienez ere. Aukeratutako artista horiek osatuko dute Basquegraphia 2020 New York erakusketa. Maiatzaren 15a baino lehen hartuko dute erabakia.\nProgramaren eta deialdiaren gaineko xehetasun guztiak, hemen kontsultatu ahal dituzue.


Ez dok hiru. Euskal musikaren benetako istorioa. | Aux Magazine\nMikel Martinezek eta Patxo Telleriak osaturiko “Ez Dok Hiru” bikote artistikoak “Euskal Musikaren Benetako Istorioa” antzeslana aurkezten dute. Euskal abesti ospetsuen hizkietan oinarrituriko ikuskizun teatrala, umorea ardatza harturik. Patxorekin hitz egin dugu proiektu honi buruz gehiago jakiteko.\nDeigarria da “Euskal musikaren benetako istoria” obra honetan erabilitako ikuspegi umoretsua, nostalgiari aurre egiteko\nbaliabidea ote? Guk ez dugu antzeslan nostalgiko bat egin nahi izan. Gure kantutegi erabili dugu baina horrek ez du esan nahi atzerabegiko ariketa denik. Ikuskizunean erakusten ditugun kantak gaur egun abesten dira. Batzuk klasiko-agoak dira, baina guztiak bizirik daude eta umorea, ba, Ez dok Hiru formatu honetan Mikelek eta biok egiten dugun antzeslanetan umorea da gure tresna, gure umorea.\nObran azaltzen diren kanta ezagunen kopurua ikaragarria da. Euskal kulturaren munduan ondare honen garrantzia agian ez da nahikoa aldarrikatu. Lan honen\nhelburuetariko bat izan liteke? Euskal musikaren garrantzia aldarrikatzea? Gure helburu nagusia Ez dok Hiruren obretan dibertimendu bat egitea da, kasu honetan euskal kulturaren inguruan. Ez daukagu pretensio pedagogiko edo aldarrikapenik egiteko asmo berezirik. Dudarik gabe, obra honetan dagoen material honekiko interesa dugu eta uste dugu altxor bat dela euskal kulturarentzat, hizkuntza eta kultura guztietan kantutegia altxor bat den modu berean. Eta interes edo maitasun hori islatzen da antzeslanean.\nAntzespena egiteaz gain, abestu egin behar izanak zailtasun handiagoa dauka ala abesti ezagunak izanik nolabaiteko atsedenatxoak dira pixka bat abestea obra garatu ahala. Abesti ezagunak dira batzuk baina guk itxura aldatzen dugu. Kantatzea antzespenaren parte bat da. Hiru musikarien laguntza izan dugu, haiek dira musikaren pisua daramatenak eta askatasun horrekin jolasten dugu abesterakoan interpretazioa bat egiteko. Ez zaigu eskatu behar abeslari profesional baten fintasuna, rol bat interpretatzen ari gara. Ez nuke esango abestien zati horiek guretzako atsedena direnik, kantatzea ariketa exigentea baita, baina era berean oso dibertigarria.\nObra honetan entzun daitezkeen abestien zerrenda ez dira agertzen azkeneko hamarkadakoak. Ez zegoen lekurik, interesik ala, topikoak dioenez, gaur egun egiten diren abestiak ez dira iraganekoak bezain onak? Egia esan, bada Gatiburen bat eta beste bat Zea Maysena baina bai, abesti berriagorik ez badira ez da interes ezagatik baizik eta gure memoria historikoan iltzatuta dauden abestiak aukeratu nahi genuelako eta abesti batek hori lortzeko denboraren filtroa pasatu behar du. Ikuskizun hau ez da musika kontzertua, guk historiarekin jokatzen dugu, aldrebestu egiten dugu eta horretarako abesti ezagunenak erabiltzen ditugu gure umorea sortzeko. Texto de David Tijero. Foto de Guillermo Casas.\nArchivado en NOTICIAS, NOTICIAS FLASH, TEATRO · Etiquetado como Ez dok hiru, Patxo Tellería, Teatro


Euskarabidea eta Ollo kontseilaria\nEuskarabidea eta Ollo kontseilaria –\nBerriki aditu dugu Parlamentuan Ollo kontseilariaren ahotik, aurten, iaz bezala, Euskarabideak ez duela aurrera eramanen euskarazko D ereduaren aldeko kanpainarik aurre-matrikulazio garaian. Kontzientzia garbitu eta kritikak apaldu nahian, prest azaldu da udalek eta mankomunitateek egin ditzaketen kanpainak finantzatzeko.\nAna Ollo kontseilaria eta Mikel Arregi Euskarabideko burua (IÑIGO URIZ / FOKU / BERRIA)\nAzken hamarkadetan ikusi izan dugu UPNren gobernuek D ereduaren aldeko kanpainak egin zituztela Hezkuntza Departamentutik bideratuta. Azken urteetan zeregin hori Euskarabidearen esku gelditu zen Hezkuntza Departamentuak ardura gainetik kendu nahi izan baitzuen. Iaz LAB harremanetan jarri zen Euskarabideko arduradunekin, galdetzeko zein ote ziren lehenengo urtez kanpaina ez egitearen arrazoiak. Eman ziguten erantzuna izan zen hezkuntza eremuan euskararekin zerikusia zeukaten gaiak berriz ere Hezkuntza Departamentuaren esku gelditzea erabaki zutela. LABek salaketa publikoa egin ondoren, euskara teknikariekin sortutako koordinazio arazoei egotzi zieten, maltzurki, kanpaina ez egitearen arrazoia.\n2020ko abenduan LAB sindikatuak e-mailez Euskarabideari galdera luzatu zion aurtengo asmoei buruz baina ez zuen erantzunik jaso. Hala ere, Ollo kontseilariak ardura guztia tokiko administrazioei pasa die berriz ere, nahiz eta ez den haien eskumena. Horrela, erabaki politiko larri bat estaltzen saiatu da eta bere funtzioetan Euskarabidearen utzikeria justifikatu du. Oraindik orain, 20 udalek baino ez dute D ereduaren aldeko kanpaina egiteko ardura bere gain hartu. Horrek esan nahi du egindako kanpaina hori finantzatzen bada ere, Nafarroa Garaiko biztanle gehienengana ez dela helduko, eta are gutxiago zonalde diskriminatuan edo “ez euskaldunean” daudenengana.\nLABen iritziz, lotsagarria da kontseilariak baieztatzea kanpaina orokorrak ez direla eraginkorrak, eta horren aurrean, kanpaina zehatzago, iraunkorrago eta eraginkorragoa diseinatu beharrean, ezer ez egitea erabaki izana. Hau bai eraginkorra! Euskararen zabalkuntzaz arduratzen bada, ez ote luke honek ere Euskarabidearen egitekoa izan behar? D ereduaren aldeko kanpaina egitea ez al da euskara sustatzea?\nPasa zen urtean, LABek zonalde “ez euskalduneko” D ereduko hainbat eskola eta ikastolaren kexa jaso zuen. Hauetan esaten zenez, beraien eremuan Nafarroako Gobernuaren kanpaina egon ezean, D eredua ez dela existitzen ematen du. Sindikatuak honen berri Euskarabideari eman badio ere, PSNk, Geroa Baik eta Podemosek osatutako gobernuak erabaki politiko kontzientea hartu du euskarazko matrikulazioa eta zonalde “ez euskalduneko” D ereduko lerro berrien irekiera ez bultzatzeko. Kezkagarria eta deitoragarria da nola Geroa Baiko Ollo kontseilariak men egin dion PSNren euskararen kontrako hizkuntza politikari Euskarabidearen oinarrizko helburuei ezikusi eginez.\nAldi berean, kontseilariak ontzat jo du zonifikazio linguistikoan A ereduaren papera euskararen balorea transmititzeko. LABen ustez, euskara balore hutsa baino askoz gehiago da: Nafarroa Garaiko bi hizkuntzetako bat da, eta bere identitatearen zati garrantzitsua. Gure ustez, mezu argiak eman behar dira: A ereduak ez du bermatzen Nafarroako bi hizkuntzak menperatzea; horretarako D eredua da aukerarik eraginkorrena. LABek apustu garbia egiten du egungo hizkuntza ereduak gainditu eta euskarazko murgiltze eredu eleanitz integral bakarra ezartzeko. Hori litzateke biderik egokiena Nafarroako jendartearen kohesio eta elkarbizitza bultzatzeko, egun hainbat zonaldetan ereduen artean dagoen segregazioa gaindituz.\nIñigo Orella Altzueta, Ainhoa Diaz Piñar LAB Irakaskuntza\nAna Ollo, D eredua, Diskriminazioa, euskarabidea, Euskarabidea eta Ollo kontseilaria, euskarafobia, hezkuntza, hizkuntza-politika, Nafarroako Gobernua, psn\nLAB Nafarroa (Irakaskuntza)\nZer duzu buruan “Euskarabidea eta Ollo kontseilaria, PSNren hizkuntza politikaren morroi”-ri buruz\nNaparroan 2021-01-25 12:47\nPSNk euskara gorrotatzen du. Hizkuntza politikan zerbaitetan atzera eginen du, bazkideen eta aliatuen aurrean, edo deustan ez?


Monteagudoko Udalak, 2021eko urriaren 21ean egin osoko bilkuran, hasiera batez onetsi zuen aldaketa egitea Eremu publikoko eta herri-lurretako lurzoru, lurgain eta lurpeko aprobetxamendu berezien prezio publikoak arautzen dituen ordenantzan.\nOnetsitako aldaketa jendaurrean egonen da hogeita hamar egun baliodunean, iragarki hau Nafarroako Aldizkari Ofizialean argitaratu eta biharamunetik hasita, interesdunek espedientea azter dezaten eta alegazioak edo kexak aurkez ditzaten; hori guztia, bat etorriz uztailaren 2ko 6/1990 Foru Legearen 325.1 artikuluarekin (foru lege horrek hizpide du Nafarroako Toki Administrazioa).\nJendaurreko epean inork ez badu alegaziorik aurkezten, Tasak arautzen dituen ordenantza fiskalean egindako aldaketa, kalez kaleko salmentaren atalean, behin betiko onetsita egonen da, eta osorik emanen da argitara Nafarroako Aldizkari Ofizialean.\nMonteagudon, 2021eko urriaren 22an.–Alkatea, Mariano Herrero Ibáñez.\nIragarkiaren kodea: L2115244


Mutiloako Meatze Barrutia | IBILBIDEAK\nMEATZE ESPARRUAN BARRENA\nMeatze esparruko leku askok ikuspegi eta bazter harrigarriak dituzte, eta Mutiloak duen meatzaritza iragana erakusten digute. Paisaia paregabea da, zalantza gabe, Goierrin dugun hau.\nGezurmuñoko behatokitik Txindokiren, Ataungo domoaren, Kizkitzaren eta Gabiria nahiz Ezkioko herriguneen aparteko bistak ikus ditzakegu… Bertatik meatze esparrua oso-osorik hartzen duen panorama zoragarria daukagu eta meatze trenbidearen ibilbidea ere ikus dezakegu, Ormaiztegin amaitzen den arte Goierriko mearen irtengune naturala den tokian, Madrid-Irun trenbideko metalezko zubibide bikainaren ondoan. Gabiria aldera, Exminesa konpainiak eraiki eta gaur egun utzita dauden egitura harrigarrien ikuspegiak gure arreta piztuko du.\nTrenbidearen hasieratik metro gutxira, plataforman bertan begiak gora jasotzean, behatoki guztiz egokia dugu inguru honetan -Peatzatik hasi eta Ergoenera bitartean- bizi izan den historia eta lana interpretatzeko.


Baloreak, proiektua eta funtzioak — Kulturaz\nBaloreak, proiektua eta funtzioak\nBaloreak, proiektua eta funtzioak Kooperatiba proiektu ekintzaile honen ideia eta funtsa euskal kulturaren sustapena da eta Azpeitia eskualdeko kultur bilgune erreferentziala bihurtzea, eskaintza integral eta kultur programazio aberats eta zabal baten bidez, herrian eta inguruan (euskal) kultura bultzatu, egituratu eta indartzeko. Izaera guztiz soziala du, irabazi asmorik gabekoa da. https://www.kulturaz.eus/kulturaz/kooperatiba/baloreak-proiektua-eta-funtzioak https://www.kulturaz.eus/@@site-logo/logoa.png\nKooperatiba proiektu ekintzaile honen ideia eta funtsa euskal kulturaren sustapena da eta Azpeitia eskualdeko kultur bilgune erreferentziala bihurtzea, eskaintza integral eta kultur programazio aberats eta zabal baten bidez, herrian eta inguruan (euskal) kultura bultzatu, egituratu eta indartzeko. Izaera guztiz soziala du, irabazi asmorik gabekoa da.\nHerriko kultur talde guztiek osatzen dute Kultur Mahaia. 1998an lantzen hasi zen proiektu hau herriko kultur eta euskara eragile desberdinekin eta 2006an sortu zen. Baina, 2008 hasieratik du martxa iraunkorra eta egituratuagoa. 2011n, Sanagustin kulturgunea kudeatzeko lehiaketa irabaztean, Sanagustin Azpeitiko Kulturgunea Koop. Elkartea sortu zuen Kultur Mahaiak.\nHemen Kultur Mahairen osaera:\n• Kultur taldeak (herriko 22ak)\n• Teknikariak (udal kultur teknikaria eta Kultur Mahaiko teknikaria)\n• Udal taldeak (Bildu, EAJ)\n• Kulturaz Kooperatibako langileak\n• Norbanakoak (Kultur Mahaiak 400 norbanako inguru ditu bazkide)\nKooperatiba proiektu ekintzaile honen ideia eta funtsa euskal kulturaren sustapena da eta Azpeitia eskualdeko kultur bilgune erreferentziala bihurtzea, eskaintza integral eta kultur programazio aberats eta zabal baten bidez, herrian eta inguruan (euskal) kultura bultzatu, egituratu eta indartzeko.\nKultur azpiegituren kudeaketa soil bat izateaz haratago, proiektu bizi, zabal, partehartzaile eta dinamikoa da. Herriko kultur sortzaileek hutsetik sortua.\nHerriari zabalik dagoen proiektua da, kultur arlotik haratago ere badoana, aurrekontu indartsu baten bidez zerbitzuen esparruan Azpeitiari bultzada ekonomikoa ematen ari dena.\nKulturaz Kooperatiba Elkartea kontsumoko kooperatiben barne kokatzen da, izaera guztiz soziala du, irabazi asmorik gabekoa da -irabazi guztiak herriko kultur eta gizarte arlora bideratzen dira- eta babestutako kooperatiben artean dago.


Adiorik ez, Raimon — dantzan.eus\nHemen zaude: Hasiera › Komunitatea › Aurtzaka dantza taldea › Adiorik ez, Raimon\nOtsaileko hilabete honetantxe bete dira 40 urte “Aurtzaka” taldearen sehaska izan zen “Salleko Adiskideak” dantza-taldea sortu zela.\nEta 40 urte hauen data ospatzeko prestaketan ari garela mikaztu zaigu gogoa albiste triste batekin: Raimon Gamaio, talde haren sortzaile nagusia izan zena zendu zaigu, modu ezustekoan.\nRaimonek 1972ko otsailean hasi zuen taldearen ibilbidea 12 mutil koskorrekin batera, eta zazpi urte ondoren, “Goierri” helduen dantza-taldearekin bat egin, eta “Aurtzaka” izen berriarekin bersortu zuen.\nSalleko Adiskideak lehen mutiko taldea, Raimon ezkerrean\n60.eko hamarkadako bukaera aldera dantza-talde bana zeuden Beasainen (“Adiskideak”), Lazkaon (“Oin-Arin”) eta Ordizian (“Amesbide”). Eskualdean indarrak batzeko asmoz, “Goierri” taldea osatu zuten 1971. urtean.\nRaimon Gamaiok talde hauetan dantzatzen zuen garai hartan, eta La Salle ikastetxearen eskariz, haurren taldea sortu zuen 1972 urtearen hasieran bertan. Hurrengo urtean, 1973an, Maria Jesus Alvarez eta Mari Karmen Huizi-ren eskutik, neskatoen taldea gehitu zitzaion.\nBeraz, Aurtzaka gure taldearen jatorria atzerago dagoela esan badaiteke ere, “Salleko Adiskideak” izan zen hasierako sehaska eta harrobi nagusia, eta Raimon izan dugu gu denon aita pontekoa.\nOrain bi urte Igartzako Dantzarien Ohorezko Kofradiakide izendatu genuen, eskerrona adierazi nahian.\nZARENA BEZALAKOA IZAN ZARELAKO, IZATEA ZOR DIZUGU. MILA ESKER ETA ADIORIK EZ, RAIMON.


Euskal Herria Bildu - Erraustegiaren proiektua gelditzea eta akordiorako mahai zabala osatzea eskatu dio EH Bilduk Foru Gobernuari\nErraustegiaren proiektua gelditzea eta akordiorako mahai zabala osatzea eskatu dio EH Bilduk Foru Gobernuari\nGipuzkoako hondakinen kudeaketa [ ] 339 kB\nEH Bilduk azpimarratu egin du gaur Gipuzkoako erraustegia auzitegietan katramilatuta dagoela EAJ eta PSEren obsesioagatik, eta egoera horretan urteak igaro daitezkeela, ez atzera eta ez aurrera. Horregatik, Rebeka Uberak eta Xabier Olanok Gipuzkoako hondakinen arazoari akordio zabal eta jasangarria emateko eskua luzatu diote Foru Gobernuari:\nDerrigorrez, gauza guztien gainetik, presaka eta korrika aurrera jarraitzen dute itsututa, gipuzkoarren ia erdia ordezkatzen dugun indar politikoen iritziei, nazioarteko gomendioei, mediku adituei eta herritarren eskaerei kasurik egin gabe. Eta, horrek zer ekarri du? Arazoak, hanka sartzeak, kudeaketa kaxkarra eta ziurtasun juridiko eza. Eta hori da, hain zuzen ere, gaur egun dugun egoera. Foru Aldundiak, baina, bere obsesioarekin jarraitzen du tramiteak egiten, presaka eta korrika, akats formalekin eta segurtasun juridiko ezarekin. EAJ eta PSE oso egoera zailean kokatzen ari dira Gipuzkoako Administrazio Publikoa.\nEgoera hain korapilatsua izanda, azken egunetan EAJk eta PSEk atentzioa desbideratu nahi izan dute publikoki EH Bilduren kontrako eraso bortitzak erabiliz, tonua igoz deskalifikazioekin eta mehatxuekin. Erabiltzen ari diren estrategia argia da; euren akats eta arazoak estaltzeko besteen aurka egin, begirada besteen lepo gainean ezarri. Baina gu oso lasai gaude. Aurreko legealdian, GHKko eta Foru Aldundiko agintariek legitimitate demokratiko osoarekin eta legea %100 betez jokatu zuten: txosten teknikoetan oinarrituz, kudeaketa zuzena eta gardena egin zuten, gipuzkoarren osasunaren eta interes publikoaren defentsan, eta herritarren borondatea errespetatuz.\nBeraz, zer da benetan gertatzen ari dena? EAJ eta PSE bere kabuz sartu dira, eta gipuzkoar guztiok sartu gaituzte, nola askatu ezin duten korapilo baten erdian. Ez dakite mahai gainean duten arazoa nola konpondu. Egoera kaotikoa da, katramila juridiko izugarria dute esku artean. Hala aditzera ematen dute astearteko Imanol Lasaren adierazpenak, erraustegi berriaren esleitze prozesua paralizatuko dutela iragarriz, EAEko Auzitegi Nagusiak GuraSOS elkartearen helegitea ebatzi arte, behintzat.\nMomentu aproposa da beraz, zoramen frenetiko hau gelditu, hausnartu eta nahaspila honetatik irteteko. Itsu-itsuan ibil i beharrean, gogoeta sakona egiteko unea da. Eskenatoki honek erraustegiaren proiektua birplanteatzeko aukera paregabea zabaldu du.\nDiputazioak derrigorrez gelditu behar izan ditu, momentuz, Zubietako planta eraikitzeko tramiteak. Beraz, Foru Gobernuari eskatzen diogu probestu dezala impasse hau hondakinen kudeaketan akordio zabalak bilatzeko mahai bat osatzeko. Akordio politikoak eta sozialak behar ditu herri honek, horregatik, beste behin ere, mahai baten bueltan alderdi politiko, eragile sozial, sindikatu, plataforma, aditu taldeak eta egoera hau kezkaz bizi duten herritarrak biltzeko aukera sortu dezan eskatzen diogu Foru Gobernuari. Gu prest gaude.\nErraustegia gelditzeko garaiz gaude. Gipuzkoako hondakinen arazoari akordio zabal eta jasangarria emateko aukera dugu aurrean. Egin dezagun”.


Ihoteen azken egunean ere festa nagusi | El Diario Vasco\nIhoteen azken egunean ere festa nagusi\nLEITZA ELISA BELAUNTZARANLEITZA. Martes, 25 enero 2011, 09:05\nLeitzako txistulariak dotore jantzita, 'frak' eta guzti, Irupagoetan egonaldi eder bat egin eta gero Aliñera abiatu ziren. Atzetik eskelariak.\nAtzo eguzkitsua izan zen Leitzaldean, baina hotza. Hala ere, goizeko 9:30ean prest zeuden eskelariak Aurrera kultur elkarte inguruan Arkiskil, Sakulu eta Gorriztaran auzoetara joateko prest. Plazan elkartutako lagunak ehun bat izango ziren eskera joateko, txistulariak, txaranga, trikitilariak lagun zituztela. Piskanaka, gainera, gero eta gehiago ziren esnatu eta goiztiarrengana hurbiltzen zirenak erronda egiteko asmoz. Hauen artean, Igualadatik etorritako lagunak. Arratsaldeanr berriz, herrian izan zen zer ikusi eta zer dantzatu. Izan ere, Guraso elkarteak antolatuta umeak kalejiran atera ziren atsauretuta.\nGaur, ihoteen azken egunean, goizeko 9:30ean joango dira eskelariak Erasote auzora. 11:30ean zinean Txan magoaren emanaldia izango da eta 14:30ean eskelarien bazkaria Aurreran. 16:00etan berriz, puzgarriak Amazabal pilotalekuan. 18:30ean Leitzako atsauren kalejira egingo da eta 19:30 eta 23:30etan Gaubela plazan.


Eap - aldundiak jartzen du bere egoitza berria, sevillako ekoizpen elektronikoa eta erregistro-interkonexio Sistema (SIR)\nSevillako Aldundiak jartzen du bere egoitza berria, elektronikoa eta interkonexio Sistema Erregistro-ekoizpena (SIR)\nmaiatzak 29 2018\nEkoizpena abian jartzen dituzten egoitza berria, arintasuna eta irisgarritasuna aurrera egiteko aukera ematen du Elektronika tramitazio elektronikoan, eta, era berean, beste aldundiarekin administrazio espediente guztiak izapidetzen diren bidez Herritarraren karpeta.\nAdministrazio elektronikoa aurrera egin duen INPRO ekoizpena abian jartzen bidez egoitza berriko Elektronikoa, urrats handia da aldundiarentzat, teknologia. eta dagoeneko ez bakarrik tramitazio elektronikoan aurrera egiteko aukera ematen du modu arinean eta, baizik eta izapideak errazten duelako, bai zenetik, eta beste administrazio espediente guztiak izapidetzen diren bidez Herritarraren karpeta.\nHorrela, eta, agerpen bidezko jakinarazpenen egoitza elektronikoan ere onartuko da; eta hori guztia sinadura bezeroa, irisgarritasuna eta hobetu gehien lortzen da kontsumitzailearentzat moldagarria mugikorrak eta tabletetan ikusteko.\nHorrek guztiak indartua duen proiektu bati berri eta sustatzea da benetan ezartzea INPRO eraginkortasuna herri administrazioak ezartzea Erregistro-interkonexio Sistema (SIR) truke-sistema bakar gisa eserleku elektronikoak erlazionatzeko, bere erakunde eta sozietate, aldundiko erregistro integratuak erregistro-aplikazioari gaur egun SIDERAL gainerako atalekin, enpresa erakunde publikoetako erregistroak erregistro-aplikazioari Adminstraciones publikoetarako inglaterrako SIR eragindako zehaztapenen arabera Ogasun ministerioa eta funtzio publikoaren .\nSIR ezartzeko (horri atxiki da sevillako aldundiaren bidez aplikazioaren egiaztapen teknikoa SIDERAL) ezabatzeko aukera ematen dizu, administrazioen arteko eraginkortasuna areagotuta, eta hori guztia gora-behera, paper igarotzea, manipulazio-kostuak eta igortzea papera, esker kopia kautoak elektronikoak sortzea aurkeztutako dokumentazioaren erregistro-idazpenak.\nAzpimarratu behar da laster eta laguntza teknikoaren bidez, toki-erakundeak egin ahal izango dute, hau da, 130-INPRO SIR proiektua.\nErregistro-sistema toki entitateen arteko de la provincia de Sevilla 2013 bidez ezarri zen. Iaz 20.527 irteera-erregistroak. aldundiak SIDERALEAN GERTATU zen, baina modu elektronikoan eta probintziako gainerako toki entitateekin batera gertatu ziren, eta sarrera-erregistro 18.657 den bilakaera erakusten du, eta datu guztiak toki-erakundeak, hau da, gainerako administrazio publikoekin batera elektronikoki erlazionatzeko SIR Probintzia.


18:48, 11 abuztua 2020ko berrikusketa\n18:48, 11 abuztua 2020ko berrikusketa (aldatu)\n18:48, 11 abuztua 2020ko berrikusketa (aldatu) (desegin)\n[[File:Catania anfiteatro romano2423.jpg|thumb|right|250px|Cataniako erromatar anfiteatroa]]▼\n[[Lehen Gerra Punikoa|Lehen Gerra Punikoan]], Catania, Sizilian, [[Erromatar Errepublika|Erromatar Errepublikaren]] mende jarri zen lehen hirietako bat izan zen, K.a. 263an bere lehen arrakasten ondoren. [[Manio Valerio Maximo Corvino Messalla|Valerio Messalla]]<nowiki/>k hartu zuenean<ref>[[Eutropio (historialaria)|Eutropio]]: II. 19.</ref><ref>Plinio Zaharra: ''Naturalis historia,'' VII. 60</ref>. Eguzki-erloju bat Erromako [[Comitium|Comitiumen]] jarri zen harrapakinaren zati bat izan zen<ref>PlinIO zAHARRA: ''Naturalis historia'', VII, 214</ref>, ordutik, hiria, ''civitas decumana'' bihurtu zen, hau da, bere nekazal diru-sarreren hamarren bat ordaindu behar izan zuen Erromari zerga gisa. Sirakusako konkistatzaileak, [[Marko Klaudio Martzelo]]<nowiki/>k, gimnasio bat eraiki zuen hemen<ref>Plutarko: ''Life of Marcellus'', 30</ref>.▼\n▲[[Lehen Gerra Punikoa|Lehen Gerra Punikoan]], Catania, Sizilian, [[Erromatar Errepublika|Erromatar Errepublikaren]] mende jarri zen lehen hirietako bat izan zen, K.a. 263an bere lehen arrakasten ondoren. [[Manio Valerio Maximo Corvino Messalla|Valerio Messalla]]<nowiki/>k hartu zuenean<ref>[[Eutropio (historialaria)|Eutropio]]: II. 19.</ref><ref>Plinio Zaharra: ''Naturalis historia,'' VII. 60</ref>. Eguzki-erloju bat Erromako [[Comitium|Comitiumen]] jarri zen harrapakinaren zati bat izan zen<ref>PlinIO zAHARRA: ''Naturalis historia'', VII, 214</ref>, ordutik, hiria, ''civitas decumana'' bihurtu zen, hau da, bere nekazal diru-sarreren hamarren bat ordaindu behar izan zuen Erromari zerga gisa. Sirakusako konkistatzaileak, [[Marko Klaudio Martzelo]]<nowiki/>k, gimnasio bat eraiki zuen hemen<ref>Plutarko: ''Life of Marcellus'', 30</ref>.\n▲[[File:Catania anfiteatro romano2423.jpg|thumb|right|250px|Cataniako erromatar anfiteatroa]]


Mubarak absolbitu dute manifestarien hilketaren auzian - Mundua - Berria\nMubarak absolbitu dute manifestarien hilketaren auzian\nEgiptoko presidente ohiari manifestariak hiltzeko agindua eman izana leporatzen zioten.\nMubaraken aldekoak, Kairon, epaitegiaren erabakia ospatzen. / KHALED ELFIQI/EFE\nEpaitegiak ez du loturarik ikusi Hosni Mubarak Egiptoko presidente ohiaren jardunaren eta manifestarien heriotzaren artean. 2011ko iraultza piztu zenean, manifestariak hiltzeko agindua eman izana egozten zioten Mubaraki.\nManifestarien kontra egiteaz gain, beste bi akusazio zituen; bata boterearen gehiegizko erabilerarengatik, eta bestea, ustelkeriagatik —Israeli gasa saltzeko kontratuak sinatzeagatik nazioaren ekonomiari kalte egin izana leporatzen zioten—. Bietatik absolbitu dituzte.